open-index/open-wikipedia-markdown huggingface dataset:
ഇക്ബാൽ ലൈബ്രറി മട്ടാഞ്ചേരി

കൊച്ചിയിലെ മട്ടാഞ്ചേരിയിൽ സ്ഥിതി ചെയ്യുന്ന പഴക്കം ചെന്ന ഒരു ഗ്രന്ഥശാലയാണ് **ഇക്ബാൽ ലൈബ്രറി ആൻഡ് റീഡിംഗ് റൂം**. 1936 ൽ കച്ചിമേമൻമാർ സ്ഥാപിച്ചതാണീ  ലൈബ്രറി. 2000 ഉർദു പുസ്തകങ്ങളും നാന്നൂറ് തമിഴ് പുസ്തകങ്ങളുമുൾപ്പെടെ 15,000 പുസ്തകങ്ങളുടെ ശേഖരം ഇവിടെയുണ്ട്.  വനിതാ അംഗങ്ങൾക്ക് പുസ്തകങ്ങൾ വീട്ടിൽ എത്തിച്ചു കൊടുക്കുകയും ചെയ്യും. മട്ടാഞ്ചേരി ലോബോ ജംക്‌ഷനിൽ കച്ചിമേമൻ അസോസിയേഷന്റെ കെട്ടിടത്തിലാണ് ലൈബ്രറി പ്രവർത്തിക്കുന്നത്. 
## ചരിത്രം
ലഘുചിത്രം
"സ്വതന്ത്ര മുസലിം വായനശാല "എന്ന പേരിലാണ്  ഈ ലൈബ്രറി  ആരംഭിച്ചത്.  പിന്നീട്  ഇത്  പ്രശസ്ത ഉർദു - പേർഷ്യൻ കവി അല്ലാമ മുഹമ്മദ് ഇഖ്ബാലിൻ്റെ  നാമധേയത്തിലാക്കി. തുടക്കത്തിൽ ഈ ലൈബ്രറി ഉർദുവും ഗുജറാത്തിയും പഠിപ്പിക്കുന്ന ഒരു സ്കൂൾ നടത്തിയിരുന്നു. പിന്നീട് അതിന് അനുബന്ധമായി ഒരു വായനശാലയും തുറന്നു. 1936 -ൽ 35,000  രൂപ  വിലവരുന്ന  ഒരു  കെട്ടിടത്തിൽ ഇഖ്ബാൽ ലൈബ്രറി ആരംഭിച്ചു. ഈസ അഹമ്മദ്  സേട്ട്  (B.A.B. L. ) ,  അബ്ദുറഹിമാൻ ഇബ്രാഹീം കാസിം സേട്ട് എന്നിവരായിരുന്നു ഇഖ്ബാൽ ലൈബ്രറിയുടെ പുറകിലെ ശക്തി സ്രോതസ്സുകൾ.  അബ്ദുൽ റഹ്‌മാൻ ഹാജി ഇബ്രാഹിം കാസം  സേട്ട്   (കൊച്ചിൻവാല) ലൈബ്രറിയുടെ  സ്ഥാപക പ്രസിഡന്റും , ഖാൻ സാഹിബ് ഇസ്‌മാഈൽ ഹാജി ഈസ്സാ സേട്ട്  സ്ഥാപക വൈസ് പ്രസിഡന്റും . കൊച്ചിയിലെ കച്ചി മുസ്ലിം സമൂഹത്തിൻ്റെ  ആദ്യ അഭിഭാഷകനായ  ഈസ്സാ അഹമ്മദ് സേട്ട്  സ്ഥാപക സെക്രട്ടറിയുമായി. ലൈബ്രറിയുടെ ഉദ്ഘാടനത്തിന്  അദ്ധ്യക്ഷത വഹിച്ചത്, ജി. ശങ്കരക്കുറുപ്പായിരുന്നു. 1943 - '44   -ൽ  കൊച്ചീ രാജ്യത്തിൻ്റെ അന്നത്തെ ദിവാനായിരുന്ന സർ ജോർജ് ബോഗ്  (K.C.I.E; C.S.I. ) 1944 മാർച്ച് 8-ന്  മട്ടാഞ്ചേരിയിലെ  ഇഖ്ബാൽ ലൈബ്രറി  സന്ദർശിച്ചിട്ടുണ്ട്.  ബ്രിട്ടനിലും ലോകത്തിന്റെ പല ഭാഗങ്ങളിലും നിന്നുമുള്ള എൻസൈക്ലോപീഡിയ ഉൾപ്പെടെ വിലപ്പെട്ട റഫറൻസ് ഗ്രന്ഥങ്ങൾ സമാഹരിക്കുന്നതിൽ ഈസ അഹമ്മദ് സേട്ട്  പ്രധാന പങ്ക് വഹിച്ചു.

ഇംഗ്ലീഷ്, ഹിന്ദി, മലയാളം, തമിഴ്, ഉർദു എന്നീ ഭാഷകളിൽ പതിനയ്യായിരത്തിലേറെ പുസ്തകങ്ങൾ ഉണ്ട്. രണ്ടായിരത്തോളം ഉർദു പുസ്തകങ്ങൾ. സ്ത്രീ അംഗങ്ങൾക്ക് വേണ്ടി ഡെലിവറി സർവീസ് ഉണ്ട്, കൂടാതെ ഇവിടെ സ്ത്രീ ലൈബ്രേറിയന്മാരും ഉണ്ട്. ഇരുപതോളം ദിനപത്രങ്ങൾ ഉൾപ്പെടെ നൂറ്റിഅറുപത് മാസികകൾ പൊതുജനങ്ങൾക്കായി ഈ ലൈബ്രറിയിൽ ലഭിക്കും. ഇക്ബാൽ ലൈബ്രറിയും റീഡിംഗ് റൂമും എല്ലാ ദിവസവും രാവിലെ ആറുമണിക്ക് തുറക്കുന്നു. പൊതുഅവധി ദിവസങ്ങളിലും ഇത് പ്രവർത്തിക്കുന്നു.

## ചിത്രശാല

പ്രമാണം:Iqbal library Mattancherry1.jpg|ഇക്ബാൽ ലൈബ്രറി ബസാർ റോഡ് മട്ടാഞ്ചേരി
പ്രമാണം:Iqbal library Mattancherry2.jpg|ഇക്ബാൽ ലൈബ്രറി മട്ടാഞ്ചേരി - പഴയ കെട്ടിടത്തിൽ
പ്രമാണം:Iqbal library Mattancherry3.jpg|ഇക്ബാൽ ലൈബ്രറി മട്ടാഞ്ചേരി
പ്രമാണം:Iqbal library Mattancherry4.jpg|ഇക്ബാൽ ലൈബ്രറി മട്ടാഞ്ചേരി റീഡിംഗ് റൂം
പ്രമാണം:Iqbal library Mattancherry5.jpg|ഇക്ബാൽ ലൈബ്രറി മട്ടാഞ്ചേരി പ്രധാന പുസ്തക ഇടം
പ്രമാണം:Iqbal library Mattancherry6.jpg|ഇക്ബാൽ ലൈബ്രറി മട്ടാഞ്ചേരി


## അവലംബം


വർഗ്ഗം:എറണാകുളം ജില്ലയിലെ ഗ്രന്ഥശാലകൾ
ആശാൻ മെമ്മോറിയൽ പബ്ലിക് ലൈബ്രറി ഓച്ചന്തുരുത്ത്

എറണാകുളം ജില്ലയിലെ ഒരു ദ്വീപായ വൈപ്പിനിലെ ഗ്രാമങ്ങളിലൊന്നായ ഓച്ചന്തുരുത്തിലാണ് **ആശാൻ മെമ്മോറിയൽ പബ്ലിക് ലൈബ്രറി ഓച്ചന്തുരുത്ത്**.  ദ്വീപിലെ ഏറ്റവും പഴക്കം ചെന്ന ലൈബ്രറികളിലൊന്നാണിത്. 1922 ലാണ് ലൈബ്രറി സ്ഥാപിതമായത്. കൊച്ചി താലൂക്ക് അംഗീകരിച്ച ആദ്യത്തെ റഫറൻസ് ലൈബ്രറിയാണിത്.
## ചരിത്രം
വിദ്യാർഥികളുടെ പ്രസംഗ പരിശീലനത്തിനായി രൂപീകരിച്ച ബാലപ്രബോധിനി വിദ്യാർഥി സമാജം 1924–ൽ സ്ഥാപിച്ചതാണ് ഈ വായനശാല. പരേതനായ മഠത്തിൽ എം.സി. കുഞ്ചുപ്പണിക്കരായിരുന്നു ഉദ്ഘാടകൻ. മഹാകവി കുമാരനാശാന്റെ മരണശേഷം ആശാൻ സ്മാരക വായനശാലയായി. പി. കേശവദേവിന് ഈ ഗ്രന്ഥാലയവുമായി അടുത്ത ബന്ധമുണ്ടായിരുന്നു. ഇവിടം പല കമ്മ്യൂണിസ്റ്റ് നേതാക്കളുടെയും ഒളിത്താവളവുമായിരുന്നു. 1980–ൽ ഇപ്പോഴത്തെ പേരു സ്വീകരിച്ചു. പ്രവർത്തകർ യാചനായാത്ര നടത്തിയാണ് ആദ്യം പുസ്തകങ്ങൾ ശേഖരിച്ചത്. ഓച്ചന്തുരുത്ത് ശ്രീ സുകൃതസംരക്ഷണി സഭ ദാനം നൽകിയ മൂന്നു സെന്റ് ഭൂമിയിൽ 1957– ൽ കെട്ടിടം നിർമിച്ചു ഗ്രന്ഥശാല തുടങ്ങി. 2009–ൽ പുനർനിർമിച്ച കെട്ടിടത്തിലാണ് ഇപ്പോൾ പ്രവർത്തനം.

## പ്രവർത്തനങ്ങൾ
എ ഗ്രേഡ് ലൈബ്രറിയായ ഇവിടെ 24,000 പുസ്തകങ്ങളുണ്ട്. 1000 അംഗങ്ങളും. പിഎസ്‌സി കോച്ചിങ് ക്ലാസ്, സെമിനാർ, കുക്കറി ക്ലാസ്, നാട്ടറിവ് ചർച്ച, പുസ്തക ചർച്ച, സാഹിത്യസംവാദം എന്നിവയാണ് പ്രധാന പ്രവർത്തനങ്ങൾ.

## അവലംബം


വർഗ്ഗം:എറണാകുളം ജില്ലയിലെ ഗ്രന്ഥശാലകൾ
ഗുണദോഷവാക്യം

ആദ്യ കാല വിദ്യാലയങ്ങളിൽ ഉപയോഗപ്പെടുത്തിയിരുന്ന പ്രധാന ഗ്രന്ഥങ്ങളിലൊന്നായിരുന്നു ഗുണദോഷവാക്യം. അന്ന് സാമാന്യം പ്രചാരമുള്ള ഒരു ഭാഷാ ഗാനമായിരുന്നു ഇതെന്ന് ഉള്ളൂർ കേരള സാഹിത്യ ചരിത്രത്തിൽ ചൂണ്ടിക്കാണിക്കുന്നു. ആശാന്റെ സഹായത്തോടെ താളിയോലച്ചുരുണയിൽ എഴുതി പഠിക്കുകയായിരുന്നു രീതി.  പണ്ടാരത്തു നാരായണ പിള്ളയായിരുന്നു ഇതിന്റെ രചയിതാവ്. പിന്നീട് ഇത് അച്ചടിച്ചും ഉപയോഗിച്ചിരുന്നു. കൊല്ലത്തെ വിദ്യാഭിവർദ്ധിനി അച്ചുകൂടത്തിൽ നിന്ന് 1919 ൽ അച്ചടിച്ചു പ്രസിദ്ധീകരിച്ചിരുന്നു.  

ശ്രീപരമേശ്വരൻ പാർവ്വതീദേവിയ്ക്കു നല്കിയ ഉപദേശമാണു് അതിന്റെ മൂലമെന്നു കവി പറയുന്നുണ്ടെങ്കിലും അത് തന്റെ കാവ്യ ത്തിന്റെ പ്രശസ്തിയ്ക്കുവേണ്ടിമാത്രമാണെന്നാണ് ഉള്ളൂരിന്റെ ഭാഷ്യം. ബാലന്മാർക്കു വിശിഷ്ടമായ രീതിയിൽ സന്മാർഗ്ഗോപദേശം ചെയ്യുന്നു എന്നുള്ളതാണു് ഗുണദോഷവാക്യത്തിന്റെ മെച്ചം. ഓരോ ഈരടിയും രാമനാമത്തോടുകൂടി അവസാനിക്കുന്നു.

“മൽഗുരുകല്പനകൊണ്ടിതു ബാലന്മാർക്കായിട്ടു ചൊല്ലുന്നു
വേണ്ടും ഗുണദോഷമെല്ലാജ്ജനത്തിനും ചൊല്ലാനെളുതല്ല
രാമ!
ഞാനറിഞ്ഞുള്ളതു ശിഷ്യന്മാർക്കായിട്ടു ചൊല്ലുന്നെന്നേയുള്ളൂ രാമ!
മൽഗുരുവിന്റെ കൃപകൊണ്ടിതൊക്കെയും സത്യമായീടണം രാമ!

എന്നിങ്ങനെയാണു് പ്രസ്തുതകൃതിയുടെ ആരംഭം. അനവധി വിഷയങ്ങൾ ആശാൻ ഇതിൽ ഉൾക്കൊള്ളിച്ചിട്ടുണ്ടു്. നരകവർണ്ണനവും മറ്റും നന്നായിരിയ്ക്കുന്നു എന്ന് ഉള്ളൂർ പറയുന്നു. ഒടുവിൽ നിന്നുള്ള ഒരു ഭാഗം 

“കണ്ണു കാണാത്തവനെങ്ങനെ കണ്ണാടിനോക്കിയറിയുന്നു
രാമ!
ഉള്ളിലവിവേകം വന്നാൽ വിവേകവും കൂടെ വന്നീടേണം രാമ!
അങ്ങനെയുള്ളവനുണ്ടൊരു കണ്ണെന്നു ചൊല്ലുന്നു സജ്ജനം രാമ!
സജ്ജനസംസർഗ്ഗമെപ്പോഴുമുള്ളവനക്ഷികൾ രണ്ടു
രാമ!
ഇച്ചൊന്നതൊന്നുമില്ലാത്തവനന്ധനെന്നല്ലയോ ചൊല്ലുന്നു
രാമ!
കണ്ണുകാണാത്തവനെങ്ങനെ രത്നത്തിന്റെ വിലയറിഞ്ഞീടുന്നു
രാമ"

## അവലംബം


വർഗ്ഗം:പാഠപുസ്തകങ്ങൾ
സന്ധി വേദന

സന്ധികളക്കുണ്ടാകുന്ന വേദനയാണ് **സന്ധി വേദന** അഥവാ **ആർത്രാൾജിയ**. സന്ധി എന്ന് അർഥം വരുന്ന "ആർത്രോ", വേദന എന്ന് അർഥം വരുന്ന "ആൽഗോസ്  എന്നിവയിൽ നിന്നാണ് ആർത്രാൾജിയ എന്ന പദം ഉരുത്തിരിഞ്ഞത്. പ്രത്യേകിച്ചും, പരിക്ക്, അണുബാധ, അസുഖം (പ്രത്യേകിച്ച് സന്ധിവാതം) അല്ലെങ്കിൽ മരുന്നുകളോടുള്ള അലർജി എന്നിവയുടെ ലക്ഷണമാണ് സന്ധി വേദന.

എംഇഎസ്എച്ചിന്റെ അഭിപ്രായത്തിൽ, *ആർത്രാൾജിയ* എന്ന പദം വീക്കം ഇല്ലാത്തപ്പോൾ മാത്രമേ ഉപയോഗിക്കാവൂ, വീക്കം ഉള്ളപ്പോൾ പകരം *സന്ധിവാതം* അഥവാ *ആർത്രയിറ്റിസ്* എന്ന പദം ഉപയോഗിക്കണം.

## കാരണങ്ങൾ
ഓസ്റ്റിയോ ആർത്രൈറ്റിസ്, സ്പോർട്സ് പരിക്കുകൾ തുടങ്ങിയ ഡീജനറേറ്റീവ് അവസ്ഥകൾ മുതൽ ബർസിറ്റിസ് പോലുള്ള സന്ധികൾക്ക് ചുറ്റുമുള്ള ടിഷ്യുകളുടെ വീക്കം വരെ വിവിധ കാരണങ്ങൾ കൊണ്ട് സന്ധി വേദന ഉണ്ടാകാം. അണുബാധകൾ അല്ലെങ്കിൽ പ്രതിരോധ കുത്തിവയ്പ്പുകൾ പോലുള്ള മറ്റ് കാര്യങ്ങളും ഇവയ്ക്ക് കാരണമായേക്കാം.

## രോഗനിർണയം
രോഗി സ്വയം പറയുന്ന ലക്ഷണം ഉൾപ്പടെയുള്ള രോഗ ലക്ഷണ ചരിത്രവും ശാരീരിക പരിശോധനകളും വഴിയാണ് രോഗ നിർണയം.

## ചികിത്സ
ചികിത്സ സന്ധി വേദനയുടെ അടിസ്ഥാന കാരണത്തെ ആശ്രയിച്ചിരിക്കുന്നു. അടിസ്ഥാന കാരണം ആദ്യം ചികിത്സിക്കും. ഗുരുതരമായ കേടുപാടുകൾ സംഭവിച്ച സന്ധികൾക്ക് ജോയിന്റ് റീപ്ലേസ്മെന്റ് ശസ്ത്രക്രിയ, രോഗപ്രതിരോധ സംവിധാനത്തിന്റെ പ്രവർത്തനക്ഷമതയില്ലായ്മയ്ക്കുള്ള ഇമ്മ്യൂണോസപ്രസന്റുകൾ, അണുബാധകളിൽ  ആൻറിബയോട്ടിക്കുകൾ, അലർജി മൂലമുണ്ടാകുന്ന പ്രതികരണങ്ങൾ മൂലമുണ്ടാകുന്ന മരുന്നുകൾ നിർത്തലാക്കൽ എന്നിവ ചികിത്സയിൽ ഉൾപ്പെടാം. പ്രാഥമിക കാരണം ചികിത്സിക്കുന്നതിനൊപ്പം വേദന കുറയ്ക്കുന്ന മരുന്നുകളും ചികിത്സയിൽ ഒരു പങ്ക് വഹിച്ചേക്കാം.

## ഇതും കാണുക

* ആൻറി ആർത്രൈറ്റിക്സ്
* മയൽജിയ

## പരാമർശങ്ങൾ

## പുറം കണ്ണികൾ

* മഴ പെയ്യുമ്പോൾ സന്ധി വേദനഃ കാരണങ്ങൾ, ലക്ഷണങ്ങൾ, ചികിത്സ// മെറ്റിയോജെന്റ്

വർഗ്ഗം:റുമറ്റോളജി
ആട്ടക്കഥ (ചലച്ചിത്രം)

ജെ. വില്യംസ് സംവിധാനം ചെയ്ത് തിരുപ്പതി ചെട്ടിയാർ നിർമ്മിച്ച 1987 ലെ ഇന്ത്യൻ മലയാള ചിത്രമാണ് ആട്ടകഥ. സുകുമാരി, ജഗതി ശ്രീകുമാർ, ഇന്നസെന്റ്, രതീഷ് എന്നിവരാണ് ചിത്രത്തിലെ പ്രധാന താരങ്ങൾ. പ്രശസ്ത സംവിധായകൻ ബാലു കിരിയത്ത് ഗാനങ്ങൾ എഴുതി, ഛായാഗ്രാഹകൻ ജെ വില്യംസ് സംവിധാനം ചെയ്തു  ബാലു കിരിയത്ത് എഴുതിയ വരികൾക്ക് രഘു കുമാർ ഈ ചിത്രത്തിന് സംഗീതം നൽകി.
## താരനിര

## ഗാനങ്ങൾ
*വരികൾ:ബാലു കിരിയത്ത്
*ഈണം:  രഘുകുമാർ 

## പരാമർശങ്ങൾ

## ബാഹ്യ ലിങ്കുകൾ

* 
വർഗ്ഗം:1980-കളിൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:1987-ൽ പുറത്തിറങ്ങിയ ചലച്ചിത്രങ്ങൾ
വർഗ്ഗം:ജഗതി ശ്രീകുമാർ അഭിനയിച്ച മലയാളചലച്ചിത്രങ്ങൾ
വർഗ്ഗം:രഘുകുമാർ സംഗീതം പകർന്ന ചലച്ചിത്രങ്ങൾ
വർഗ്ഗം:ജെ. വില്യംസ് ഛായാഗ്രഹണം ചെയ്ത ചലച്ചിത്രങ്ങൾ
വർഗ്ഗം:തിരുപ്പതി ചെട്ടിയാർ നിർമ്മിച്ച ചലച്ചിത്രങ്ങൾ
ആലിപ്പഴങ്ങൾ

രാമചന്ദ്രൻ പിള്ള സംവിധാനം ചെയ്ത് ജിയോദയ നിർമ്മിച്ച 1987 ലെ ഇന്ത്യൻ മലയാള ചിത്രമാണ് ആലിപ്പഴങ്ങൾ. ചിത്രത്തിൽ സുകുമാരി, തിലകൻ, ജോസ് പ്രകാശ്, ശങ്കരാടി എന്നിവരാണ് പ്രധാന കഥാപാത്രങ്ങളെ അവതരിപ്പിക്കുന്നത്. ചിത്രത്തിൽ ദർസൻ രാമൻ സംഗീതസംവിധാനം നിർവ്വഹിച്ചു . 
## താരനിര

## ഗാനങ്ങൾ
*വരികൾ:മറിയാമ്മ ഫിലിപ്പ്
*ഈണം:  ദർശൻ രാമൻ

## പരാമർശങ്ങൾ

## പുറംകണ്ണികൾ

* 

വർഗ്ഗം:1980-കളിൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:1987-ൽ പുറത്തിറങ്ങിയ ചലച്ചിത്രങ്ങൾ
വർഗ്ഗം:സുകുമാരി അഭിനയിച്ച ചലച്ചിത്രങ്ങൾ
വർഗ്ഗം:ശങ്കരാടി അഭിനയിച്ച മലയാളചലച്ചിത്രങ്ങൾ
കലാമണ്ഡലം വിനോദ്

കേരളത്തിലെ പ്രമുഖനായ ഒരു **കഥകളി സംഗീതജ്ഞനും** അധ്യാപകനുമാണ് **കലാമണ്ഡലം വിനോദ്** (ജനനം: 1974 മാർച്ച് 19). കഥകളിസംഗീതരംഗത്തെ മികച്ച സംഭാവനകൾക്ക് 2006-ൽ **ഉസ്താദ് ബിസ്മില്ലാ ഖാൻ യുവ പുരസ്കാരം** ഉൾപ്പെടെ നിരവധി ബഹുമതികൾ ഇദ്ദേഹത്തിന് ലഭിച്ചിട്ടുണ്ട്. കേരള കലാമണ്ഡലത്തിലെ കഥകളി സംഗീത വിഭാഗം മേധാവിയായി അദ്ദേഹം സേവനമനുഷ്ഠിക്കുന്നു.

## ജീവിതരേഖ
1974 മാർച്ച് 19-ന് കൊല്ലം ജില്ലയിലെ അഞ്ചലിൽ ജനിച്ചു. കേരള കലാമണ്ഡലത്തിൽ നിന്ന് കഥകളി സംഗീതത്തിൽ ബിരുദാനന്തര ഡിപ്ലോമ നേടി. കേരളീയ കലകളുടെ ഉന്നത പഠനകേന്ദ്രമായ **കേരള കലാമണ്ഡലത്തിൽ** നിന്നാണ് അദ്ദേഹം കഥകളി സംഗീതത്തിൽ ബിരുദാനന്തര ഡിപ്ലോമ നേടിയത്.

## ഗുരുക്കന്മാർ
* കലാമണ്ഡലം ഗംഗാധരൻ
* മാടമ്പി സുബ്രഹ്മണ്യൻ നമ്പൂതിരി
* കലാമണ്ഡലം രാമൻകുട്ടി വാര്യർ

## ഔദ്യോഗിക ജീവിതം
പഠനം പൂർത്തിയാക്കിയ ശേഷം കേരള കലാമണ്ഡലത്തിൽ ഫ്രീലാൻസ് കഥകളി ഗായകനായി പ്രവർത്തിച്ചു. പിന്നീട് കഥകളി സംഗീത വിഭാഗത്തിൽ അസിസ്റ്റന്റ് പ്രൊഫസറായി ചേർന്നു, നിലവിൽ അദ്ധ്യാപകനും വകുപ്പ് മേധാവിയുമായി പ്രവർത്തിക്കുന്നു. ഇന്ത്യയിലും വിദേശത്തും നിരവധി വേദികളിൽ കഥകളികളിയോടൊപ്പം സംഗീത അകമ്പടിസേവിച്ചിട്ടുണ്ട്.

## പുരസ്കാരങ്ങൾ
* ഉസ്താദ് ബിസ്മില്ലാ ഖാൻ യുവ പുരസ്കാരം (2006) - കഥകളി സംഗീത രംഗത്തെ മികച്ച സംഭാവനകൾക്ക്. 
* എൻ.കെ. വാസുദേവൻ പണിക്കർ അവാർഡ് - കേരള കലാമണ്ഡലം.
* കലാമണ്ഡലം ഗംഗാധരൻ അവാർഡ്.
* വള്ളത്തോൾ ശതാബ്ദി അവാർഡ്.
* സംസ്ഥാന സ്കൂൾ യുവജനോത്സവത്തിൽ കഥകളി സംഗീതത്തിന് ഒന്നാം സമ്മാനം.

## അവലംബം

## പുറത്തേക്കുള്ള കണ്ണികൾ
* കേരള കലാമണ്ഡലം വെബ്സൈറ്റിലെ പ്രൊഫൈൽ
* [സംഗീത നാടക അക്കാദമിയുടെ പുരസ്കാര വിവരങ്ങൾ](https://www.sangeetnatak.gov.in/public/uploads/awardees/docs/1722326862_1%20(16).pdf)
പണ്ടാരത്തു നാരായണപിള്ള

നിരവധിയായ ഭാഷാ ഗാനങ്ങളും വൈദ്യശാസ്ത്ര ഗ്രന്ഥങ്ങളും രചിച്ച മലയാള പണ്ഡിതനായിരുന്നു **പണ്ടാരത്തു നാരയണപിള്ള**.  പണ്ടാരത്താശാൻ എന്നറിയപ്പെട്ടിരുന്ന അദ്ദേഹം രചിച്ച ഗുണദോഷവാക്യം എന്ന ഗ്രന്ഥം ആദ്യകാല പ്രാഥമിക വിദ്യാലയങ്ങളിൽ ഓലച്ചുരുണകളിലെഴുതി പഠിപ്പിച്ചിരുന്നു. 
## ജീവിതരേഖ
തിരുവനന്തപുരം ചിറയിൻകീഴു താലൂക്കിൽ മണമ്പൂർ പകുതിയിൽ പണ്ടാരത്തുവീട്ടിൽ 940-ആമാണ്ടു ചിങ്ങമാസം 19-ആംനു ജനിച്ചു. ആദ്യകാലത്തു് ഒരു പട്ടാളശിപായിയായിരുന്നു അദ്ദേഹം.
അദ്ദേഹത്തിനു കുമാരപിള്ളയെന്നും മാർത്താണ്ഡപിള്ള യെന്നും രണ്ടു് അനുജന്മാരുണ്ടായിരുന്നു എന്നും അവരും ലോകവ്യുൽപ്പത്തി ഉള്ളവരായിരുന്നു.  35-ആമത്തെ വയസ്സിൽ ചെമ്പകമംഗലത്തു സന്യാസി എന്ന ഒരു സിദ്ധന്റെ അന്തേവാസിയായിത്തീർന്നു. ബാല്യത്തിൽത്തന്നെ ജ്യോത്സ്യം, മന്ത്രവാദം, വൈദ്യം മുതലായ വിഷയങ്ങൾ മാതുലനായ അയ്യപ്പൻപിള്ളയാശാനിൽനിന്നു് അഭ്യസിച്ചിരുന്നു. സംസ്കൃത ഭാഷയിൽ സാമാന്യമായ പാണ്ഡിത്യവും അദ്വൈത വേദാന്തത്തിൽ അമിതമായ ജ്ഞാനവും സമ്പാദിച്ചതു സന്യാസിയുമായുള്ള സമ്പർക്കത്തിനുമേലാണു്.  68 ആം വയസ്സിൽ 1007 മാണ്ട് തുലാം 9 ന് നിര്യാതനായി.
ഉള്ളൂർ കേരള സാഹിത്യ ചരിത്രത്തിൽ ഇദ്ദേഹത്തെക്കുറിച്ച് പരാമർശിക്കുന്നുണ്ട്. 

(ഗുണദോഷവാക്യം)

(വൈദ്യസംഗ്രഹം)

## കൃതികൾ
* ഗുണദോഷവാക്യം 
* പ്രപഞ്ചസാരസംക്ഷേപം 
* വൈദ്യസംഗ്രഹം 
* ധാരകല്പം  
## അവലംബം


വർഗ്ഗം:മലയാള പണ്ഡിതർ
മഞ്ഞപ്പൂമരം

ലഘുചിത്രം|തെക്കുകിഴക്കൻ ഏഷ്യൻ രാജ്യങ്ങളിൽ കാണപ്പെടുന്ന ഒരു വലിയ അലങ്കാര വൃക്ഷമാണ്മഞ്ഞപ്പൂമരം
തെക്കുകിഴക്കൻ ഏഷ്യൻ രാജ്യങ്ങളിൽ കാണപ്പെടുന്ന ഒരു വലിയ അലങ്കാര വൃക്ഷമാണ് **മഞ്ഞപ്പൂമരം**. English: Manjapoomaram, (Yellow Poinciana, Yellow Flame Tree, or Copper Pod.) ശാസ്ത്രീയ നാമം: **പെൽറ്റോഫോറം ടെറോകാർപ്പം**.  *Peltophorum pterocarpum.* മനോഹരമായ പൂക്കൾ കാരണം ഇത് ഉദ്യാനങ്ങളിലും പാതയോരങ്ങളിലും ധാരാളമായി നട്ടുപിടിപ്പിക്കാറുണ്ട്. 

## മലയാളത്തിലെ പേരുകൾ
കേരളത്തിൽ ഈ വൃക്ഷം പ്രധാനമായും അറിയപ്പെടുന്നത് താഴെ പറയുന്ന പേരുകളിലാണ്:

# **[[മഞ്ഞക്കൊന്ന]] (**ഈ പേരിൽ വെറെയും മരമുണ്ട്.)
# **മഞ്ഞപ്പൂമരം**
# **കൊന്നമരം** (ചില പ്രദേശങ്ങളിൽ, എന്നാൽ യഥാർത്ഥ കൊന്നയുമായി ഇതിന് ബന്ധമില്ല)

## സസ്യശാസ്ത്ര വിവരങ്ങൾ

* **കുടുംബം:** ഫാബേസീ (Fabaceae) അഥവാ പയർവർഗ്ഗ കുടുംബം (Pea family). 
* **ഉത്ഭവം:** ശ്രീലങ്ക, തെക്ക്-കിഴക്കൻ ഏഷ്യ (ഇന്തോനേഷ്യ, മലേഷ്യ, ഫിലിപ്പീൻസ്).
* **പ്രത്യേകത:** ഇത് **ഇലപൊഴിയും മരമാണ്** (Deciduous tree) എങ്കിലും, വരണ്ട കാലാവസ്ഥയിൽ മാത്രമേ ഇലകൾ പൂർണ്ണമായി പൊഴിക്കാറുള്ളൂ.

## സവിശേഷതകൾ
ലഘുചിത്രം|പൂക്കൾ
# **പൂക്കൾ:**
#* ഇതിൻ്റെ പ്രധാന ആകർഷണം മനോഹരമായ **മഞ്ഞനിറത്തിലുള്ള പൂക്കളാണ്**. 
#* ചെറിയ മഞ്ഞപ്പൂക്കൾ വലിയ കുലകളായി (Panicles) ശിഖരങ്ങളുടെ അറ്റത്ത് കൂട്ടമായി വിരിയുന്നു. വർഷത്തിൽ പല സമയങ്ങളിലും ഇത് പൂക്കാറുണ്ടെങ്കിലും, വേനൽക്കാലമാണ് പ്രധാന പൂക്കാലം.
# **കായ്കൾ:**
#* പൂക്കൾക്ക് ശേഷം കാണപ്പെടുന്ന കായ്കൾക്ക് **ചുവപ്പ് കലർന്ന തവിട്ടുനിറമാണ്**.
#* ഇവ **ചിറകുകളുള്ള** (Winged pods) കായ്കളാണ്. ഈ ചിറകുകൾ കാരണമാണ് ഇതിന് "pterocarpum" (ഗ്രീക്കിൽ 'pteron' എന്നാൽ ചിറക്, 'karpos' എന്നാൽ ഫലം) എന്ന ശാസ്ത്രനാമം ലഭിച്ചത്.
# **തടി:**
#* ഇതിന്റെ തടി ഉറപ്പുള്ളതും ഈടുനിൽക്കുന്നതുമാണ്. കെട്ടിട നിർമ്മാണത്തിനും കാബിനറ്റുകൾ, ഫർണിച്ചറുകൾ എന്നിവ നിർമ്മിക്കാനും ഉപയോഗിക്കാറുണ്ട്. 

## ഉപയോഗങ്ങൾ

* **അലങ്കാരം:** ഇതിൻ്റെ തണലും മനോഹരമായ മഞ്ഞപ്പൂക്കളും കാരണം ഉദ്യാനങ്ങളിലും വീഥിയോരങ്ങളിലും തണൽ മരമായി നട്ടുപിടിപ്പിക്കുന്നു.
* **തടി:** തടി വ്യവസായത്തിൽ ഇതിന് ആവശ്യക്കാരുണ്ട്.
* **മരുന്ന്:** തടിയുടെയും ഇലകളുടെയും ചില ഭാഗങ്ങൾ ചില പരമ്പരാഗത ഔഷധങ്ങളിലും ഉപയോഗിക്കാറുണ്ട്.

## റഫറൻസുകൾ
സേലം മാങ്ങ

ലഘുചിത്രം|സേലം മാങ്ങയും ബങ്കനപ്പിള്ളിയുമായുള്ള താരതമ്യം വലിപ്പത്തിന്റെ കാര്യത്തിൽ
തെക്കേ ഇന്ത്യയിലെ, പ്രത്യേകിച്ച് തമിഴ്‌നാട്ടിലെ **സേലം** ജില്ലയിൽ നിന്നും ഉത്ഭവിക്കുന്നതും അവിടെ വ്യാപകമായി കൃഷിചെയ്യുന്നതുമായ മാമ്പഴങ്ങളുടെ പൊതുവായ ഒരു വിഭാഗമാണ് **സേലം [[മാങ്ങ]]**. പ്രത്യേകമായി ഒരു ഇനത്തെക്കാൾ, സേലം ജില്ലയിൽ നിന്നും ഉത്ഭവിച്ചതോ അവിടെ കൃഷി ചെയ്യുന്നതോ ആയ പ്രമുഖ ഇനങ്ങളെ ഈ പേരിൽ അറിയപ്പെടുന്നു. തമിഴ്നാട്ടിലെ മാമ്പഴ ഉൽപാദനത്തിൻ്റെ പ്രധാന കേന്ദ്രമാണ് സേലം. സാധരണ മാങ്ങയിൽ നിന്ന് വ്യത്യസ്തമായി ഇതിനു അധികം മധുരം ഇല്ല. മാത്രവുമല്ല. ഇതിന്റെ രൂപം പരന്നതും നീളവുമുള്ളതുമാണ്. 

## പ്രധാനപ്പെട്ട ഇനങ്ങളും പ്രത്യേകതകളും
**സേലം ഗുണ്ടു (Salem Gundu)**ഇടത്തരം വലിപ്പവും വൃത്താകൃതിയും ഉള്ള ഇനമാണിത്. നല്ല മധുരവും സുഗന്ധവും ഇതിനുണ്ട്

* **പ്രാധാന്യം:** തമിഴ്‌നാട്ടിലെ **[[ധർമപുരി ജില്ല|ധർമ്മപുരി]], [[കൃഷ്ണഗിരി ജില്ല|കൃഷ്ണഗിരി]], [[സേലം, തമിഴ്‌നാട്|സേലം]]** എന്നീ ജില്ലകളിലാണ് മാമ്പഴം പ്രധാനമായും കൃഷി ചെയ്യുന്നത്. ഈ മേഖലയിലെ ഉഷ്ണമേഖലാ കാലാവസ്ഥയും മണ്ണും മാമ്പഴ കൃഷിക്ക് വളരെ അനുയോജ്യമാണ്. 
* **വിപണി:** ഇന്ത്യയുടെ വിവിധ ഭാഗങ്ങളിലേക്കും ഗൾഫ് രാജ്യങ്ങളിലേക്കും സേലം മാങ്ങകൾ കയറ്റുമതി ചെയ്യപ്പെടുന്നു. 
* **രുചി:** സേലം മാങ്ങയുടെ രുചി, അവിടുത്തെ മണ്ണിന്റെ ഘടനയും കാലാവസ്ഥാ വ്യതിയാനങ്ങളും കാരണം തനതായ ഒന്നായി കണക്കാക്കപ്പെടുന്നു.

## വാണിജ്യപരമായ പ്രാധാന്യം
സേലം മാമ്പഴങ്ങൾക്ക് അന്താരാഷ്ട്ര വിപണിയിൽ ആവശ്യക്കാരേറെയാണ്. പ്രധാനമായും താഴെ പറയുന്ന ആവശ്യങ്ങൾക്കാണ് ഇവ ഉപയോഗിക്കുന്നത്:

* **ഫ്രഷ് ഫ്രൂട്ട്:** നേരിട്ട് കഴിക്കുന്നതിനായി.
* **മാംഗോ പൾപ്പ്:** ജ്യൂസ്, ഐസ്ക്രീം തുടങ്ങിയവ നിർമ്മിക്കാൻ ഉപയോഗിക്കുന്ന പൾപ്പ് വ്യവസായത്തിന്.

## ഉത്പാദനവും വിപണനവും

* തമിഴ്‌നാട്ടിലെ **ധർമ്മപുരി, കൃഷ്ണഗിരി, സേലം** എന്നീ ജില്ലകളിലാണ് മാമ്പഴം പ്രധാനമായും കൃഷി ചെയ്യുന്നത്. ഈ മേഖലയിലെ ഉഷ്ണമേഖലാ കാലാവസ്ഥയും മണ്ണും മാമ്പഴ കൃഷിക്ക് വളരെ അനുയോജ്യമാണ്.
* **വിപണി:** ഇന്ത്യയുടെ വിവിധ ഭാഗങ്ങളിലേക്കും ഗൾഫ് രാജ്യങ്ങളിലേക്കും സേലം മാങ്ങകൾ കയറ്റുമതി ചെയ്യപ്പെടുന്നു.
* **രുചി:** സേലം മാങ്ങയുടെ രുചി, അവിടുത്തെ മണ്ണിന്റെ ഘടനയും കാലാവസ്ഥാ വ്യതിയാനങ്ങളും കാരണം തനതായ ഒന്നായി കണക്കാക്കപ്പെടുന്നു.

## റഫറൻസുകൾ
മണപ്പാടൻ

കൊടുങ്ങല്ലൂരിലെ ചരിത്രപരവും സാംസ്കാരികപരവുമായ പശ്ചാത്തലത്തിൽ, പ്രത്യേകിച്ചും കേരള മുസ്‌ലിം നവോത്ഥാന രംഗത്ത്, തിളങ്ങിനിന്ന ഒരു പ്രമുഖ വ്യക്തിത്വവും തറവാടുമാണ് **മണപ്പാടൻ** എന്നത്. എന്നാൽ കൊടുങ്ങല്ലൂരിലെ **മണപ്പാട്ട് കുഞ്ഞുമുഹമ്മദ് ഹാജി**യെ (ജനനം: 1889 മാർച്ച് 31) ആണ് മണപ്പാടൻ എന്നതു കൊണ്ട് ഉദ്ദേശിക്കുന്നത്.  അദ്ദേഹത്തിൻ്റെ കുടുംബത്തെയും സാധാരണയായി 'മണപ്പാടൻ' എന്ന പേരിലാണ് ചരിത്രത്തിലും പൊതുരംഗത്തും അറിയപ്പെട്ടിരുന്നത് 

കൊടുങ്ങല്ലൂർ എറിയാട് പ്രദേശത്തെ മുസ്‌ലിം സമുദായത്തിൽ നിന്ന് ഉയർന്നു വന്ന സാമൂഹിക പരിഷ്കർത്താവും പണ്ഡിതനും രാഷ്ട്രീയ നേതാവുമായിരുന്നു **മണപ്പാട്ട് കുഞ്ഞുമുഹമ്മദ് ഹാജി**. അദ്ദേഹത്തിൻ്റെ നേതൃത്വത്തിൽ നടന്ന പ്രവർത്തനങ്ങൾ കേരള മുസ്‌ലിം നവോത്ഥാന ചരിത്രത്തിലെ നിർണ്ണായക അധ്യായങ്ങളാണ്.

## ചരിത്രപരമായ പ്രാധാന്യം
മണപ്പാടൻ എന്ന പേര് കേരളത്തിലെ മുസ്‌ലിം സമുദായ പരിഷ്കരണ പ്രസ്ഥാനങ്ങളുമായി അഭേദ്യമായി ബന്ധപ്പെട്ടിരിക്കുന്നു.

### 1. മുസ്‌ലിം ഐക്യസംഘം (1922)
കേരളത്തിലെ മുസ്‌ലിം സമുദായത്തിൽ നിലനിന്നിരുന്ന അനാചാരങ്ങൾക്കും അന്ധവിശ്വാസങ്ങൾക്കുമെതിരെ പോരാടാൻ രൂപീകരിച്ച പ്രമുഖ സംഘടനയാണ് **മുസ്‌ലിം ഐക്യസംഘം** (കേരള മുസ്‌ലിം ഐക്യസംഘം). 

* **സംഘടനാപരമായ പങ്ക്:** 1922-ൽ കൊടുങ്ങല്ലൂരിലെ എറിയാട് ചന്തയിൽ രൂപം കൊണ്ട ഐക്യസംഘത്തിൻ്റെ **ഏക ജനറൽ സെക്രട്ടറിയായി** മണപ്പാട്ട് കുഞ്ഞുമുഹമ്മദ് ഹാജി പ്രവർത്തിച്ചു (1922 മുതൽ 1934 വരെ). കോട്ടപ്പുറത്തെ സീതിമുഹമ്മദ് സാഹിബായിരുന്നു പ്രസിഡന്റ്.
* **ലക്ഷ്യങ്ങൾ:** ഇസ്‌ലാമിലെ പൗരോഹിത്യ അനാചാരങ്ങളെ എതിർക്കുക, ആധുനിക വിദ്യാഭ്യാസം പ്രോത്സാഹിപ്പിക്കുക, സ്ത്രീകളുടെ വിദ്യാഭ്യാസത്തിനും പള്ളി പ്രവേശനത്തിനും വസ്ത്രധാരണത്തിനും വേണ്ടി വാദിക്കുക തുടങ്ങിയ പുരോഗമനപരമായ ആശയങ്ങൾ ഐക്യസംഘം മുന്നോട്ട് വെച്ചു. കേരളത്തിലെ മുസ്‌ലിം വിദ്യാഭ്യാസം, സംസ്കാരം, വസ്ത്രധാരണം തുടങ്ങിയവയിൽ വിപ്ലവകരമായ മാറ്റങ്ങൾക്ക് ഈ പ്രസ്ഥാനം തുടക്കമിട്ടു.

### 2. സാമൂഹിക-രാഷ്ട്രീയ പ്രവർത്തനം
മുസ്‌ലിം സമുദായത്തിനപ്പുറം പൊതുസമൂഹത്തിനു വേണ്ടിയും അദ്ദേഹം പ്രവർത്തിച്ചു.

* **കർഷകപ്രക്ഷോഭം:** 1930-31 കാലഘട്ടത്തിൽ കൊടുങ്ങല്ലൂരിലെയും പരിസരങ്ങളിലെയും കർഷകർക്ക് വേണ്ടി അദ്ദേഹം ശക്തമായ പ്രക്ഷോഭം നയിച്ചു. ഉൽപ്പന്നങ്ങളുടെ വിലയിടിവ് തടയുക, പലിശ നിരക്ക് കുറയ്ക്കുക, ഭൂനികുതി കുടിശ്ശിക ഗഡുക്കളായി അടക്കാൻ സൗകര്യമൊരുക്കുക തുടങ്ങിയ ആവശ്യങ്ങൾ ഉന്നയിച്ച് പോരാടി.
* **രചനകൾ:** കർഷകരുടെ ആവശ്യങ്ങൾ അധികാരികളെ അറിയിക്കുന്നതിനായി അദ്ദേഹം "പ്രത്യക്ഷപത്രം", "വിപ്ലവലേഖ" തുടങ്ങിയ നിവേദനങ്ങൾ അയച്ചു. ഇവ അവഗണിക്കപ്പെട്ടപ്പോൾ, സായുധ വിപ്ലവത്തിൻ്റെ സൂചനയോടെ 'രക്തലേഖ' എന്ന കത്തും അയച്ചു. ഇതിനെത്തുടർന്ന് അദ്ദേഹത്തെ സർക്കാർ അറസ്റ്റ് ചെയ്ത് ജയിലിലടച്ചു.
* **നിയമസഭാംഗം:** കൊച്ചി നിയമസഭയിലെ സാമാജികനായും അദ്ദേഹം സേവനമനുഷ്ഠിച്ചിട്ടുണ്ട്.

## മണപ്പാടൻ തറവാട്
കൊടുങ്ങല്ലൂരിലെ എറിയാട് പടിയത്ത് സ്ഥിതി ചെയ്യുന്ന **മണപ്പാട്ട് തറവാട്** (മണപ്പാടൻ കുടുംബം) പ്രദേശത്തെ പ്രധാനപ്പെട്ടതും സ്വാധീനമുള്ളതുമായ മുസ്‌ലിം കുടുംബങ്ങളിൽ ഒന്നാണ്. മണപ്പാടൻ്റെ പിതാവ് ഹൈദ്രോസ് എന്ന ബാവ ഹാജിയാണ്. സാമൂഹിക-സാംസ്കാരിക പ്രവർത്തനങ്ങൾക്ക് ഈ കുടുംബം എന്നും നേതൃത്വം നൽകിയിട്ടുണ്ട്.

## റഫറൻസുകൾ
ചിത്തരഞ്ജൻ നടേശൻ

ചിത്തരഞ്ജൻ നടേശൻ' (Chitharesh Natesan) പ്രശസ്തനായ ഒരു ഇന്ത്യൻ പ്രൊഫഷണൽ ബോഡി ബിൽഡറാണ്. കേരളത്തിലെ എറണാകുളം ജില്ലയിലെ വടുതല സ്വദേശിയായ ഇദ്ദേഹം, കേരളത്തിൽ നിന്ന് ആദ്യമായി ഹെവി വെയിറ്റ് ഡിവിഷനിൽ **മിസ്റ്റർ യൂണിവേഴ്സ് (Mr. Universe)** കിരീടം നേടുന്ന വ്യക്തിയെന്ന നിലയിൽ ശ്രദ്ധേയനാണ്, ഇത് ഇന്ത്യയിലെ ആദ്യ കിരീടമാണ്. ഇന്ത്യയിലെ ആദ്യത്തെ മിസ്റ്റർ യൂണിവേഴ്സ് മനോഹർ ഐച്ച് ആയിരുന്നു. മൂന്നാം ഡിവിഷനിലായിരുന്നു അദ്ദേഹം കിരീടം നേടിയത്.  

## പ്രധാന നേട്ടങ്ങളും വിവരങ്ങളും

* **മിസ്റ്റർ യൂണിവേഴ്സ് 2019:** 2019-ൽ ദക്ഷിണ കൊറിയയിൽ വെച്ച് നടന്ന 11-ാമത് വേൾഡ് ബോഡിബിൽഡിംഗ് ആന്റ് ഫിസിക് സ്പോർട്സ് ചാമ്പ്യൻഷിപ്പിൽ (WBPF) **ചാമ്പ്യൻ ഓഫ് ചാമ്പ്യൻസ്** എന്ന പദവിയും അതോടൊപ്പം **മിസ്റ്റർ യൂണിവേഴ്സ് 2019** കിരീടവും നേടി. ഈ നേട്ടം സ്വന്തമാക്കുന്ന ആദ്യ ഇന്ത്യൻ പൗരനാണ് ചിത്തരഞ്ജൻ. 
* **മറ്റ് നേട്ടങ്ങൾ:**
** മിസ്റ്റർ ഏഷ്യ (ചാമ്പ്യൻ ഓഫ് ചാമ്പ്യൻസ്, 2019)
** മിസ്റ്റർ വേൾഡ് (90 kg കാറ്റഗറി, WBPF, 2019)
** മിസ്റ്റർ വേൾഡ് (IBFF, 2018)
** മിസ്റ്റർ ഡൽഹി, മിസ്റ്റർ ഇന്ത്യ എന്നീ ദേശീയ തലത്തിലുള്ള നേട്ടങ്ങളും ഇദ്ദേഹം കരസ്ഥമാക്കിയിട്ടുണ്ട്.
* **വിദ്യാഭ്യാസം:**
** കൊച്ചിയിലെ **[[മഹാരാജാസ് കോളേജ്|മഹാരാജാസ് കോളേജിൽ]]** നിന്ന് **ബി.എ. ചരിത്രം** ബിരുദം നേടി.
** തിരുവനന്തപുരത്തെ ലക്ഷ്മിഭായ് നാഷണൽ കോളേജ് ഓഫ് ഫിസിക്കൽ എജ്യുക്കേഷനിൽ (LNCPE) നിന്ന് ഫിസിക്കൽ എജ്യുക്കേഷനിലും ബിരുദം നേടിയിട്ടുണ്ട്.
* **കായിക പശ്ചാത്തലം:** ബോഡിബിൽഡിംഗിലേക്ക് തിരിയുന്നതിനുമുമ്പ് യൂണിവേഴ്സിറ്റി തലത്തിൽ അദ്ദേഹം **ഹോക്കി** കളിച്ചിട്ടുണ്ട്.
* **വിളിപ്പേര്:** 'ദി ഇന്ത്യൻ മോൺസ്റ്റർ' (The Indian Monster).

ഇദ്ദേഹം നിലവിൽ ഡൽഹിയിൽ ഒരു ഫിറ്റ്നസ് കൺസൾട്ടന്റായി പ്രവർത്തിക്കുന്നു. 

## പുറമേയ്ക്കുള്ള കണ്ണികൾ
Chitharesh Natesan: The 'Universe Boss' | Mr Universe 2019 | Mr World 2019 | Mr Asia 2019 | WBPF - YouTube

## റഫറൻസുകൾ
അച്യുതമാരാർ വാദ്യകലാ കേന്ദ്രം

ന്നമനടയുടെ സാംസ്കാരിക പൈതൃകമായ പഞ്ചവാദ്യ കലാരൂപത്തെ വരുംതലമുറകളിലേക്ക് കൈമാറാനുള്ള ഒരു പ്രധാന കേന്ദ്രമാണ് **അച്യുതമാരാർ വാദ്യകലാ കേന്ദ്രം**. (ഇംഗ്ലീഷ്:Achutha Marar Vadya Kala Kendra.

* തൃശ്ശൂർ ജില്ലയിലെ അന്നമനട ഗ്രാമപഞ്ചായത്തിൽ സ്ഥിതി ചെയ്യുന്നു.
* **സ്ഥാപിതം:** 2001-ൽ ഗ്രാമപഞ്ചായത്തിന്റെ നേതൃത്വത്തിൽ സ്ഥാപിച്ചു.
* **ലക്ഷ്യം:** കേരളത്തിന്റെ തനത് വാദ്യകലകളിൽ, പ്രത്യേകിച്ച് **പഞ്ചവാദ്യത്തിൽ**, യുവതലമുറയ്ക്ക് പരിശീലനം നൽകുക എന്ന ലക്ഷ്യത്തോടെയാണ് ഈ കേന്ദ്രം ആരംഭിച്ചത്.
* **ആർക്കുവേണ്ടി:** പ്രശസ്ത പഞ്ചവാദ്യ കലാകാരനായിരുന്ന **[[അന്നമനട അച്യുതമാരാർ|അന്നമനട അച്യുതമാരാരുടെ]]** (Annamanada Achutha Marar) ഓർമ്മ നിലനിർത്തുന്നതിനും അദ്ദേഹത്തോടുള്ള ആദരസൂചകമായും ആണ് ഈ സ്ഥാപനം പ്രവർത്തിക്കുന്നത്.
* **അന്നമനട ത്രയം:** അച്യുതമാരാർ, പരമേശ്വരമാരാർ (സീനിയർ), പീതാംബരമാരാർ എന്നിവരടങ്ങിയ അന്നമനട ത്രയം പഞ്ചവാദ്യകലയുടെ ചരിത്രത്തിലെ അതികായരായിരുന്നു. അന്നമനടയുടെ വാദ്യകലാ പാരമ്പര്യം ലോകമെമ്പാടും എത്തിച്ചതിൽ ഇവർക്ക് വലിയ പങ്കുണ്ട്. ഈ പൈതൃകത്തിന്റെ തുടർച്ചയാണ് കലാ കേന്ദ്രം.

**പ്രവർത്തനങ്ങൾ**

* **പരിശീലനം:** തിമില, മദ്ദളം, ചെണ്ട, കൊമ്പ് തുടങ്ങിയ വാദ്യോപകരണങ്ങളിലും വാദ്യമേളങ്ങളിലും ഇവിടെ പരിശീലനം നൽകുന്നു.
* **അവസ്ഥ:** ചില സമയങ്ങളിൽ കേന്ദ്രം വെള്ളപ്പൊക്കം പോലുള്ള പ്രകൃതിദുരന്തങ്ങൾ കാരണം ഉപകരണങ്ങൾക്കും കെട്ടിടത്തിനും കേടുപാടുകൾ സംഭവിച്ചതായി റിപ്പോർട്ടുകൾ ഉണ്ടായിരുന്നു.
* **കലാപ്രചാരണം:** അന്യം നിന്നുപോകാതിരിക്കാൻ ക്ഷേത്രകലകളെയും മറ്റ് ശാസ്ത്രീയ കലകളെയും പ്രോത്സാഹിപ്പിക്കുന്നതിനുള്ള ശ്രമങ്ങളുടെ ഭാഗമാണ് ഈ സ്ഥാപനം.

## ചരിത്രം

* **സ്ഥാപിതം:** 2001-ൽ ഗ്രാമപഞ്ചായത്തിന്റെ നേതൃത്വത്തിൽ സ്ഥാപിച്ചു.
* **ലക്ഷ്യം:** കേരളത്തിന്റെ തനത് വാദ്യകലകളിൽ, പ്രത്യേകിച്ച് **പഞ്ചവാദ്യത്തിൽ**, യുവതലമുറയ്ക്ക് പരിശീലനം നൽകുക എന്ന ലക്ഷ്യത്തോടെയാണ് ഈ കേന്ദ്രം ആരംഭിച്ചത്.
* **ആർക്കുവേണ്ടി:** പ്രശസ്ത പഞ്ചവാദ്യ കലാകാരനായിരുന്ന **അന്നമനട അച്യുതമാരാരുടെ** (Annamanada Achutha Marar) ഓർമ്മ നിലനിർത്തുന്നതിനും അദ്ദേഹത്തോടുള്ള ആദരസൂചകമായും ആണ് ഈ സ്ഥാപനം പ്രവർത്തിക്കുന്നത്.
* **അന്നമനട ത്രയം:** അച്യുതമാരാർ, പരമേശ്വരമാരാർ (സീനിയർ), പീതാംബരമാരാർ എന്നിവരടങ്ങിയ അന്നമനട ത്രയം പഞ്ചവാദ്യകലയുടെ ചരിത്രത്തിലെ അതികായരായിരുന്നു. അന്നമനടയുടെ വാദ്യകലാ പാരമ്പര്യം ലോകമെമ്പാടും എത്തിച്ചതിൽ ഇവർക്ക് വലിയ പങ്കുണ്ട്. ഈ പൈതൃകത്തിന്റെ തുടർച്ചയാണ് കലാ കേന്ദ്രം.

**പ്രവർത്തനങ്ങൾ**

* **പരിശീലനം:** തിമില, മദ്ദളം, ചെണ്ട, കൊമ്പ് തുടങ്ങിയ വാദ്യോപകരണങ്ങളിലും വാദ്യമേളങ്ങളിലും ഇവിടെ പരിശീലനം നൽകുന്നു.
* **അവസ്ഥ:** ചില സമയങ്ങളിൽ കേന്ദ്രം വെള്ളപ്പൊക്കം പോലുള്ള പ്രകൃതിദുരന്തങ്ങൾ കാരണം ഉപകരണങ്ങൾക്കും കെട്ടിടത്തിനും കേടുപാടുകൾ സംഭവിച്ചതായി റിപ്പോർട്ടുകൾ ഉണ്ടായിരുന്നു.
* **കലാപ്രചാരണം:** അന്യം നിന്നുപോകാതിരിക്കാൻ ക്ഷേത്രകലകളെയും മറ്റ് ശാസ്ത്രീയ കലകളെയും പ്രോത്സാഹിപ്പിക്കുന്നതിനുള്ള ശ്രമങ്ങളുടെ ഭാഗമാണ് ഈ സ്ഥാപനം.

## റഫറൻസുകൾ
അന്നമനട പീതാംബരമാരാർ

അന്നമനടയിലെ പ്രശസ്തമായ 'പഞ്ചവാദ്യ ത്രയത്തിലെ' (Annamanada Thrayam) ഒരു പ്രധാന വാദ്യകലാകാരനാണ് **അന്നമനട പീതാംബരമാരാർ**. കേരളീയ വാദ്യകലാരൂപങ്ങളിൽ, പ്രത്യേകിച്ച് **തിമില** വാദനത്തിലൂടെ അദ്ദേഹം ശ്രദ്ധേയനായി.

## പ്രധാന വിവരങ്ങൾ

* **കലാപരമായ പങ്ക്:** അദ്ദേഹം പഞ്ചവാദ്യരംഗത്തെ ഒരു തിമില വിദ്വാനായിരുന്നു.
* **അന്നമനട ത്രയം:** പഞ്ചവാദ്യകലയുടെ ചരിത്രത്തിൽ അന്നമനട ഗ്രാമത്തിന് പ്രശസ്തി നേടിക്കൊടുത്ത മൂന്ന് പ്രമുഖ മാരാർമാരിൽ ഒരാളാണ് പീതാംബരമാരാർ.
** **മറ്റംഗങ്ങൾ:** **അന്നമനട അച്യുതമാരാർ**, **അന്നമനട പരമേശ്വരമാരാർ (സീനിയർ)** എന്നിവരായിരുന്നു മറ്റ് രണ്ട് പേർ.
** ഇരുപതാം നൂറ്റാണ്ടിന്റെ രണ്ടാം പകുതിയിൽ പഞ്ചവാദ്യത്തിന് പുതിയൊരു ശൈലിയും ചിട്ടയും നൽകുന്നതിൽ ഈ ത്രയം നിർണായക പങ്ക് വഹിച്ചു.

## '''പൈതൃകം'''
ഈ ത്രയത്തിന്റെ സംഭാവനകൾ അന്നമനടയെ കേരളത്തിലെ ഒരു പ്രധാന 'കലാഗ്രാമം' എന്ന നിലയിൽ അടയാളപ്പെടുത്താൻ സഹായിച്ചു. ഇവരുടെ ഓർമ്മകൾ നിലനിർത്തുന്നതിനും വാദ്യകല പഠിപ്പിക്കുന്നതിനുമായിട്ടാണ് **അച്യുതമാരാർ വാദ്യകലാ കേന്ദ്രം** അന്നമനടയിൽ സ്ഥാപിച്ചത്.

ചുരുക്കത്തിൽ, അന്നമനടയുടെ സാംസ്കാരിക പൈതൃകമായ പഞ്ചവാദ്യത്തെ വളർത്തിയെടുത്തതിൽ അന്നമനട പീതാംബരമാരാർക്ക് സുപ്രധാന സ്ഥാനമുണ്ട്.

## റഫറൻസുകൾ
ആലി പസന്ത്

അക്ബർ ചക്രവർത്തിയുടെ തോട്ടങ്ങളിൽ വികസിപ്പിച്ചു എന്നു കരുതുന്നതും ഇന്ത്യയിലെ **ആന്ധ്രാപ്രദേശ് സംസ്ഥാനം** (പ്രധാനമായും കൃഷ്ണ, ഗുണ്ടൂർ ജില്ലകൾ) പ്രധാനമായും കൃഷിചെയ്തുവരുന്നതുമായ മാങ്ങളിൽ ഒന്നാണ്. ആലി പസന്ത്, അഥവാ ആലു പസന്ത്. (ഇംഗ്ലീഷ്: Aali pasand, Aalu pasand) ചില പ്രദേശങ്ങളിൽ ഇതിനെ **ബദാമി മാങ്ങ** എന്നും വിളിക്കാറുണ്ട്. കാരണം, ഇത് ബദാമിൻ്റെ ആകൃതിയോട് സാദൃശ്യമുള്ളതാണ്.വിശദീകരണം**ശാസ്ത്രനാമം (Scientific Name)***Mangifera indica* 'Banganapalle'

**മറ്റു പേരുകൾ (Other Names** **)**ബദാമി മാങ്ങ, സഫേദ, ബനീശാൻ (Benishan) നാരുകളില്ലാത്ത മാംസളമായ ദശയാണിതിന്റെ പ്രത്യേകത. 

## വിവരങ്ങൾ
**ഉത്ഭവദേശം (Origin)**ഇന്ത്യയിലെ ആന്ധ്രാപ്രദേശ് സംസ്ഥാനം (പ്രധാനമായും കർണൂൽ ജില്ലയിലെ ബംഗനപ്പള്ളി പ്രദേശം).**GI ടാഗ് (Geographical Indication)**2017-ൽ ലഭിച്ചു. ഇത് ആന്ധ്രാപ്രദേശിൻ്റെ ഔദ്യോഗിക ഫലമായി കണക്കാക്കപ്പെടുന്നു.**പ്രത്യേകത**ഇന്ത്യയിലെ ഏറ്റവും പ്രശസ്തമായതും വാണിജ്യപരമായി പ്രാധാന്യമുള്ളതുമായ മാമ്പഴ ഇനങ്ങളിൽ ഒന്നാണിത് 

## സവിശേഷതകൾ
വിശദാംശം

**ആകൃതി (Shape)**വലിയ വലിപ്പമുള്ള, ഏകദേശം **ഓവൽ ആകൃതി**യിലുള്ളത് (Oval). അഗ്രഭാഗം അൽപ്പം ചരിഞ്ഞതായിരിക്കും.

**തൊലി (Skin)**നേരിയതും മിനുസമാർന്നതും. സാധാരണയായി **കടും മഞ്ഞ അല്ലെങ്കിൽ സ്വർണ്ണ മഞ്ഞ** നിറം. പഴുക്കുമ്പോൾ പച്ച കലർന്ന മഞ്ഞ നിറമായിരിക്കും.

**പൾപ്പ് (Pulp)നാരുകളില്ലാത്ത (Fibreless), കട്ടിയുള്ള, മൃദുവായ** പൾപ്പ്. മാംസളമായ ഭാഗം കൂടുതലുണ്ടാകും.**രുചി (Taste)**വളരെ **മധുരമുള്ളതും (Sweet) നേരിയ പുളിരസമുള്ളതും** സുഗന്ധമുള്ളതുമാണ്.

**വിത്ത് (Seed)**വിത്ത് ചെറുതാണ്. പൾപ്പ് വിത്തിനോട് ചേർന്നിരിക്കില്ല.**സംഭരണശേഷി (Shelf Life)**മറ്റു മാങ്ങകളെ അപേക്ഷിച്ച് കൂടുതൽ കാലം കേടുകൂടാതെയിരിക്കും. ഇത് കയറ്റുമതിക്ക് (Export) അനുയോജ്യമാക്കുന്നു.

**വിളവെടുപ്പ്**

**സാധാരണയായി ഏപ്രിൽ അവസാനം മുതൽ ജൂൺ വരെ.**

## പ്രാധാന്യവും ഉപയോഗവും (Significance and Usage)

* **വാണിജ്യപരമായ പ്രാധാന്യം:** കയറ്റുമതിക്ക് ഏറ്റവും കൂടുതൽ ഉപയോഗിക്കുന്ന ഇനങ്ങളിൽ ഒന്നാണിത്. ഇന്ത്യയിലെ പല സംസ്ഥാനങ്ങളിലും ഇത് വ്യാപകമായി കൃഷി ചെയ്യുന്നു.
* **ഉപയോഗം:**
** പഴമായി നേരിട്ട് കഴിക്കാൻ ഏറ്റവും ഉത്തമം.
** മാമ്പഴ പൾപ്പ്, ജാം, അച്ചാർ തുടങ്ങിയവ ഉണ്ടാക്കുന്നതിന് ഉപയോഗിക്കുന്നു

## റഫറൻസുകൾ

വർഗ്ഗം:മാങ്ങകൾ
മൽഗോവ (മാങ്ങ)

**മാൽഗോവ** (Malgoa/Malgova) ഇന്ത്യയിൽ കൃഷി ചെയ്യുന്ന ഒരു പ്രശസ്തമായ മാമ്പഴ ഇനമാണ്  ഇതിന്റെ അതുല്യമായ രൂപം, രുചി, പ്രത്യേക സുഗന്ധം എന്നിവ കാരണം ഇത് ഏറ്റവും മികച്ച മാമ്പഴങ്ങളിൽ ഒന്നായി കണക്കാക്കപ്പെടുന്നു. ഇന്ത്യയിൽ തമിഴ്‌നാട്, കർണ്ണാടക, കേരളം എന്നീ സംസ്ഥാനങ്ങളിലാണ് മാൽഗോവ മാവ് വ്യാപകമായി കൃഷി ചെയ്യപ്പെടുന്നത്. മാൽഗോവ മാമ്പഴം (Malgoa Mango) ശാസ്ത്രീയ നാമം*Mangifera indica* 'Malgoa' . ഇതിന്റെ ഉത്ഭവം ഇന്ത്യയാണ് (പ്രധാനമായും ദക്ഷിണേന്ത്യ). പ്രധാന കൃഷി തമിഴ്‌നാട്, കർണ്ണാടക, ആന്ധ്രാപ്രദേശ്, കേരളം എന്നിവിടങ്ങളിലാണ്. മാമ്പഴത്തിന്റെ പ്രധാന സവിശേഷത അതിന്റെ വലിപ്പം, ഉരുണ്ട രൂപം, നാരുകൾ കുറവായ കാമ്പ് എന്നിവയാണ്.

## പ്രത്യേകതകൾ
മാൽഗോവ മാമ്പഴം മറ്റ് ഇനങ്ങളിൽ നിന്ന് വേറിട്ടുനിൽക്കുന്ന ചില സവിശേഷതകളുണ്ട്:

* രൂപം: ഈ മാങ്ങ സാധാരണയായി വലിപ്പമേറിയതും ഉരുണ്ടതുമാണ് (Round/Oval). മറ്റ് പല മാമ്പഴങ്ങളേക്കാൾ കൂടുതൽ വീതിയുള്ളതും അറ്റം ചെറുതായി പരന്നതുമായ രൂപമാണ് ഇതിനുള്ളത്.
* തൊലിയുടെ നിറം: പഴുക്കുമ്പോൾ മാൽഗോവ മാമ്പഴത്തിന്റെ തൊലി ഇളം പച്ച കലർന്ന മഞ്ഞ അല്ലെങ്കിൽ പച്ച നിറത്തിൽ തന്നെ കാണപ്പെടുന്നു. മറ്റ് മാങ്ങകളെപ്പോലെ കടും മഞ്ഞനിറം സാധാരണയായി ഉണ്ടാകാറില്ല.
* കാമ്പ് (പൾപ്പ്): മാൽഗോവയുടെ കാമ്പിന് കടും മഞ്ഞ/ഓറഞ്ച് കലർന്ന മഞ്ഞ നിറമാണ്. ഇതിന് നാരുകൾ തീരെ കുറവാണ്.
* രുചി: ഇതിന്റെ രുചി മധുരവും നേരിയ പുളിരസവും ചേർന്നതാണ്. വളരെ സവിശേഷമായ ഒരു സുഗന്ധവും ഈ മാമ്പഴത്തിനുണ്ട്.

മാമ്പഴങ്ങളിൽ പൊതുവെ കാണപ്പെടുന്ന അൽഫോൻസ ബങ്കനപ്പള്ളി തുടങ്ങിയ പ്രശസ്ത ഇനങ്ങളെപ്പോലെ തന്നെ മാൽഗോവയും വിപണിയിൽ ആവശ്യക്കാരുള്ള ഒരിനമാണ്. ഇത് പഴുത്തശേഷം നേരിട്ട് കഴിക്കാനും, ഷെയ്ക്കുകൾ, ജ്യൂസുകൾ തുടങ്ങിയ വിഭവങ്ങൾ ഉണ്ടാക്കാനും ഉപയോഗിക്കാറുണ്ട്.

## കൃഷിരീതി
മാൽഗോവ മാവ് കായ്ക്കാൻ കൂടുതൽ സമയമെടുക്കുന്ന ഇനമാണ്. മറ്റ് നാടൻ മാവിനങ്ങളെ അപേക്ഷിച്ച് ഇതിന്റെ തൈകൾ വ്യാവസായികാടിസ്ഥാനത്തിൽ ഒട്ടിച്ചെടുത്താണ് (grafting) കൃഷി ചെയ്യുന്നത്.

## ഉത്പാദന കേന്ദ്രങ്ങൾ
ഇന്ത്യയിൽ മാൽഗോവ പ്രധാനമായും കൃഷിചെയ്യുന്ന പ്രദേശങ്ങൾ:

* തമിഴ്നാട്: സേലം, ദിണ്ടിഗൽ, കൃഷ്ണഗിരി ജില്ലകൾ.
* കർണ്ണാടക: ബാംഗ്ലൂർ, കോലാർ പ്രദേശങ്ങൾ.
* കേരളം: പാലക്കാട്, കോഴിക്കോട് പോലുള്ള ചില ജില്ലകളിലും മാൽഗോവ കൃഷി ചെയ്തുവരുന്നു

## റഫറൻസുകൾ

വർഗ്ഗം:മാങ്ങകൾ
സദനം ഭാസി

പ്രമുഖനായ ഒരു കഥകളി കലാകാരനാണ് **സദനം ഭാസി** (ജനനം 1963). കഥകളിയിലെ വിവിധ വേഷങ്ങൾ അവതരിപ്പിക്കുന്നതിൽ ശ്രദ്ധേയനാണ് ഭാസി. പാലക്കാട് ജില്ലയിലെ കാറൽമണ്ണയാണ് അദ്ദേഹത്തിന്റെ ജന്മദേശം.

## ജീവിതരേഖ
1963-ൽ കാറൽമണ്ണയിൽ പുത്തുൻപുരയിൽ ഗോവിന്ദൻകുട്ടി നായരുടെയും പുളിങ്കര ദേവകിയമ്മയുടെയും മകനായി സദനം ഭാസി ജനിച്ചു. പ്രസിദ്ധമായ കഥകളി ഗ്രാമമാണ് കാറൽമണ്ണ. ഗാന്ധി സേവാ സദനം കഥകളി അക്കാദമിയിൽ നിന്നാണ് അദ്ദേഹം കഥകളി അഭ്യസിച്ചത്.

## കഥകളി ജീവിതം
കഥകളിയിലെ എല്ലാ വേഷങ്ങളും മികച്ച രീതിയിൽ രംഗത്തവതരിപ്പിച്ച് ശ്രദ്ധ നേടിയ കലാകാരനാണ് സദനം ഭാസി. കീഴ്പ്പാടം കുമാരൻ നായർ ശൈലിയുടെ പ്രയോക്താവ് എന്ന നിലയിൽ അദ്ദേഹം അറിയപ്പെടുന്നു. കളരിയിലെ ഗുരുക്കന്മാരുടെ സ്വാധീനം അദ്ദേഹത്തിന്റെ കഥകളിയിലെ വിവിധ വേഷങ്ങളിൽ കാണാം.

* **വേഷങ്ങൾ:** വെള്ളത്താടി, ചുവന്ന താടി, കരിവേഷം തുടങ്ങി വിവിധ തരം കഥാപാത്രങ്ങളെ ഭാസി രംഗത്തവതരിപ്പിച്ചു. ദക്ഷയാഗത്തിലെ ദക്ഷൻ, ലവണാസുരവധത്തിലെയും തോരണയുദ്ധത്തിലെയും ഹനുമാൻ, കല്യാണസൗഗന്ധികത്തിലെ ഹനുമാൻ തുടങ്ങിയ വേഷങ്ങൾ അദ്ദേഹം അവതരിപ്പിക്കുന്ന വേഷങ്ങളിൽ പ്രമുഖമാണ്.
* **പ്രത്യേകതകൾ:** അരയന്നങ്ങളുടെ ചലനങ്ങൾ സൂക്ഷ്മമായി പഠിച്ച് ഹംസത്തിന്റെ വേഷം കൂടുതൽ മികവുറ്റതാക്കിയതിനെക്കുറിച്ച് അദ്ദേഹം വിശദീകരിച്ചിട്ടുണ്ട്. സ്റ്റേജിൽ കയറി നിന്ന് സമുദ്രവർണ്ണന ചെയ്യുന്നത് ഒഴിവാക്കാൻ അദ്ദേഹം ശ്രദ്ധിച്ചു. മത്സ്യങ്ങളുടെയും മുതലയുടെയും മറ്റും ചലനങ്ങൾ അനുകരിക്കാൻ ഇത് തടസ്സമാകുമെന്ന് അദ്ദേഹം വിശ്വസിച്ചു.

## വ്യക്തിജീവിതം
സഹധർമ്മിണി അനിതയുടെ അകാല മരണം അദ്ദേഹത്തിന്റെ ജീവിതത്തിലെ ഒരു വലിയ വേദനയായിരുന്നു. രണ്ട് മക്കളുണ്ട്: ശ്രീകാന്ത്, ഹരികൃഷ്ണൻ.

## പുരസ്കാരങ്ങൾ
സദനം ഭാസിയുടെ കലാജീവിതത്തിന് നിരവധി അംഗീകാരങ്ങൾ ലഭിച്ചിട്ടുണ്ട്.
* **ഷഷ്ടിപൂർത്തി ആഘോഷം:** 2023-ൽ അദ്ദേഹത്തിന്റെ 60-ാം പിറന്നാൾ 'ഭാസിതം' എന്ന പേരിൽ കാറൽമണ്ണയിൽ ആഘോഷിക്കപ്പെട്ടു. ഈ ചടങ്ങിൽ കലാമണ്ഡലം ഗോപി ഉപഹാരം നൽകി ആദരിച്ചു.

## അവലംബം

## പുറത്തേക്കുള്ള കണ്ണികൾ
*https://www.thehindu.com/society/history-and-culture/sadanam-bhasi-excelled-in-a-performace-of-dakshayagam-kathakali-at-palakkad/article25442886.ece
*https://www.manoramaonline.com/district-news/palakkad/2023/01/09/kathakali-artist-sadanam-bhasi-60-th-birthday-celebration-palakkad.html
*https://janmabhumi.in/2023/01/08/3067677/vicharam/main-article/shashtipurthi-niravil-sadanam-bhasi/
*https://www.manoramaonline.com/style/arts-and-culture/2022/11/21/kathakali-artist-sadanam-bhasi-60-th-birthday.html
*https://www.facebook.com/p/Sadanam-Bhasi-100069592061409/
കല്ലടിക്കോടൻ സമ്പ്രദായം

കൊച്ചി തമ്പുരാൻ്റെ കഥകളിയോഗത്തിലെ പ്രശസ്‌തനടനും ആദ്യവസാന വേഷക്കാരനുമായിരുന്ന വെള്ളാട്ട് ചാത്തുക്കുട്ടി പണിക്കരും കോട്ടയത്ത് തമ്പുരാനും ചേർന്ന് ആവിഷ്കരിച്ച ചടങ്ങുകളും ചിട്ടകളും കല്ലടിക്കോടൻ സമ്പ്രദായം എന്നറിയപ്പെട്ടു. ഇവർ സാത്വിക അഭിനയത്തിന് പ്രാധാന്യം കൽപ്പിക്കുകയും കഥകളിയിലെ അഭിനയം നാട്യശാസ്ത്രമനുസരിച്ച് തന്നെ ആകണമെന്ന് നിർദ്ദേശിക്കുകയും ചെയ്തു. ഇവർ രണ്ടുപേരും ചേർന്ന് ഉണ്ടാക്കിയ ചിട്ടകളും ചടങ്ങുകളും ആണ് കഥകളി പരിഷ്കാരത്തിന്റെ രണ്ടാം ഘട്ടം.

കോട്ടയത്ത് തമ്പുരാന്റെ മരണശേഷം ചാത്തുക്കുട്ടി പണിക്കർ കല്ലടിക്കോട് ( പാലക്കാട്) താമസിച്ച് ശിഷ്യരെ ഈ പരിഷ്കാരങ്ങൾ പഠിപ്പിക്കുകയും അഭ്യസിപ്പിക്കുകയും ചെയ്തതോടെ സമ്പ്രദായം എന്നറിയപ്പെട്ടു . ചുരുക്കത്തിൽ വെട്ടത്തു സമ്പ്രദായത്തിൽ നിന്ന് മാറി കഥകളിയെ അഭിനയ പ്രധാനമായ ഒരു കലാരൂപം ആക്കി മാറ്റിയത് ചാത്തുപ്പണിക്കർ ആശാൻ ആയിരുന്നു. 1690 ന് ശേഷം ഈ സമ്പ്രദായം പരക്കെ നിലനിന്നു. 

പരിഷ്കാരങ്ങളിൽ മറ്റു ചിലത് കൃഷ്ണകിരീടം കൃഷ്ണനാട്ടത്തിലേതുപോലെ മുകളിലേക്ക് ചുറ്റളവ് കുറഞ്ഞ രീതിയിലാക്കുക, ലക്ഷ്മണനും ലവകുശന്മാർക്കും ഇതേ രീതിയിലുള്ള കിരീടം നൽകുക, ബാലിക്ക് ചുവന്ന താടി നൽകി പരിഷ്കരിക്കുക എന്നിവയായിരുന്നു.
സുബ്ബു ആറുമുഖം

പ്രസിദ്ധനായ ഒരു വില്ലുപാട്ട് കലാകാരനായിരുന്നു **സുബ്ബു ആറുമുഖം**(12 ജൂലൈ 1928 -  9 ഒക്ടോബർ 2022). തമിഴ്‌നാട്ടിലുടനീളം തെക്കൻ ജില്ലകളിലെ നാടോടി കലയായ വില്ലുപാട്ടിനെ അദ്ദേഹം ജനപ്രിയമാക്കി. കവിഗ്നർ സുബ്ബു അറുമുഖത്തിന് 2021 ൽ  പത്മശ്രീ ലഭിച്ചു. ഗാനാലാപന രീതികളും ഗ്രന്ഥങ്ങളും നവീകരിക്കുകയും സാമൂഹിക പ്രമേയങ്ങളുള്ള കഥകൾ അവതരിപ്പിക്കുകയും ചെയ്തു.

## ജീവിതരേഖ
ഭാര്യ മഹാലക്ഷ്മി, മകൻ ഗാന്ധി, മകൾ ഭാരതി തിരുമകൻ, സുബ്ബുലക്ഷ്മി എന്നിവരോടൊപ്പമായിരുന്നു അദ്ദേഹം വിൽപാട്ട് അവതരിപ്പിച്ചിരുന്നത്. ഗാന്ധിജിയുടെ ജീവിതകഥ ജനപ്രിയമാക്കുന്നതിനായി കൽക്കിയുടെ  മാന്ധരുൾ ഒരു ദൈവം എന്ന കൃതി ഉപയോഗിച്ച് , ഗാന്ധിജിയുടെ ജീവിതകഥ ജനപ്രിയമാക്കി. കർണാടക സംഗീതജ്ഞ എം.എസ്. സുബ്ബലക്ഷ്മിയുടെ കിൽപോക്കിലെ വീട്ടിലാണ് ആദ്യ ഷോ പ്രദർശിപ്പിച്ചത്.

ചെന്നൈയിൽ, എൻ.എസ്. കൃഷ്ണന്റെ സിനിമകൾക്ക് കോമഡി ട്രാക്കുകൾ എഴുതി, ശിവാജി ഗണേശൻ, നാഗേഷ് എന്നിവർ അഭിനയിച്ച ചിത്രങ്ങളിൽ പ്രവർത്തിച്ചു.   നാഗേഷിനെ നായകനാക്കി കെ.എസ്. ഗോപാലകൃഷ്ണൻ സംവിധാനം ചെയ്ത ചിന്നഞ്ചിരു ഉലകം എന്ന ചിത്രം സുബ്ബു അറുമുഖത്തിന്റെ കഥയാണ്. നടൻ കമൽ ഹാസൻ ഉൾപ്പെടെയുള്ള നിരവധി ആരാധകർ ആദ്ദേഹത്തിന് ഉണ്ടായിരുന്നു.  ഉത്തമ വില്ലൻ എന്ന ചിത്രത്തിലൂടെ അദ്ദേഹത്തെ കമൽ പരിചയപ്പെടുത്തിയിരുന്നു .

## പുരസ്കാരങ്ങൾ
* 2021 ൽ  പത്മശ്രീ 
* കേന്ദ്ര സംഗീത നാടക അക്കാദമി അവാർഡ്
* കലൈമാമണി അവാർഡ് (1975) തമിഴ്‌നാട് സർക്കാർ 
* ഭാരതി അവാർഡ് (2017) തമിഴ്‌നാട് സർക്കാർ  
## അവലംബം


വർഗ്ഗം:നാടോടി സംഗീതം
വർഗ്ഗം:പത്മശ്രീ പുരസ്കാരം ലഭിച്ചവർ
വർഗ്ഗം:2022-ൽ മരിച്ചവർ
വർഗ്ഗം:ഒക്ടോബർ 9-ന് മരിച്ചവർ
സേവിനി (മാസിക)

ലഘുചിത്രം|സേവിനിയുടെ ആദ്യ പേജ്
കൊല്ലത്തു നിന്ന് പ്രസിദ്ധീകരിച്ചിരുന്ന ആദ്യ കാല സാഹിത്യ മാസികകളിലൊന്നാണ് **സേവിനി**.  ഈ.വി. കൃഷ്ണപിള്ളയുടെ പത്രാധിപത്യത്തിൽ 1924-ലായിരുന്നു ആരംഭം. റാണി ലക്ഷ്മിഭായിയുടെ രക്ഷാകർതൃത്വത്തിൻ കീഴിൽ കൊല്ലത്തെ പെരിനാട് നിന്നാണ് ‘സേവിനി’ പുറത്തുവന്നിരുന്നത്. മേലെ തെക്കതിൽ ശങ്കരൻ എന്ന ബിസിനസുകാരനാണ് തുടക്കത്തിൽ സാമ്പത്തികചുമതല ഏറ്റെടുത്തത്. 52 പേജുകളുണ്ടായിരുന്ന സേവിനി മെച്ചപ്പെട്ട പേപ്പറിൽ മനോഹരമായ മുഖചിത്രത്തോടെയാണ് അച്ചടിച്ചിരുന്നത്.  
## ഉള്ളടക്കം
സേവിനിയുടെ ഉള്ളടക്കം സ്ത്രീകളുടേയും കുട്ടികളുടേയും പലവിധത്തിലുള്ള പുരോഗതി ലക്ഷ്യമിട്ടുള്ളവയായിരുന്നു. സേവിനിയുടെ പത്രാധിപക്കുറിപ്പിൽ ഇത് വ്യക്തമാക്കുന്നുണ്ട്. മുതുകുളം പാർവ്വതിഅമ്മ, മിസിസ്സ് പുന്നൻ ലൂക്കോസ്, ബിയാട്രിസ് ഡാനിയൽ, ബി. ആനന്ദവതിയമ്മ തുടങ്ങിയവർ ‘സേവിനി’യിൽ സ്ഥിരമായി എഴുതിയിരുന്നു. ഒപ്പം സി.വി. കുഞ്ഞിരാമൻ, ഉള്ളൂർ എസ്. പരമേശ്വരയ്യർ, കുറ്റിപ്പുഴ കൃഷ്ണപിള്ള എന്നിങ്ങനെ പ്രശസ്തരായ എഴുത്തുകാർ ‘സേവിനി’ക്ക് വേണ്ടി എഴുതി. ‘സേവിനി’യിലെ ആദ്യ ലക്കത്തിൽ കുമാരനാശാന്റെ ‘മഗധയിൽ ബുദ്ധമുനി’ എന്ന കവിത പ്രസിദ്ധീകരിച്ചിരുന്നു.
## ചരിത്രം
കേരളകൗമുദി കമ്പനിയുടെ ഡയറക്ടറും മാനേജരുമായിരുന്ന സി.കുഞ്ഞുപിള്ള, സി.വി. കുഞ്ഞുരാമന്റെ വലിയ ആരാധകനായിരുന്ന അദ്ദേഹമാണ് ദാമോദരന്റെ പത്രാധിപത്യത്തിൽ പെരിനാട്ടുനിന്നും പ്രസിദ്ധപ്പെടുത്തി ത്തുടങ്ങിയത്. ഒന്നോ രണ്ടോ ലക്കം കഴിഞ്ഞശേഷം ഇ.വി.യും ദാമോദരനുമായി അതിന്റെ പത്രാധിപന്മാർ. മഹാറാണി റീജന്റ് അതിന്റെ രക്ഷാധികാരം കൈയേറ്റു. ദാമോദരൻ സർക്കാരുദ്യോഗം സ്വീകരിച്ച് തിരുവനന്തപുരത്തേക്കു പോയപ്പോൾ ഇ.വി.യുമായി അതിന്റെ പത്രാധിപന്മാർ.  ഇ.വി.യുടെ  ചില ചെറുകഥകളും. സി.വി.രാമൻ പിള്ളയുടെ അപൂർണ്ണകൃതിയായ 'ദിഷദംഷ്ട്രവും' അതിൽ ആദ്യമായി പ്രസിദ്ധീകരിച്ചു.  മാസികാ പ്രവർത്തകരുടെ നിർബ്ബന്ധപ്രകാരമാണു സി.വി. സ്വന്തം സ്മരണകൾ എഴുതാൻ തുടങ്ങിയത്. കുമാരനാശാനെക്കുറിച്ചുള്ള സി.വി.യുടെ സ്മരണകളും സേവിനിയി'ലാണ് വന്നുകൊണ്ടി രുന്നത്. ഒരു കൊല്ലമോ മറ്റോ ആ മാസിക നടന്നു. ഒരു വിശേഷാൽപ്രതിയും ഞങ്ങൾ പ്ര സിദ്ധപ്പെടുത്തി. (ജീവിതസമരം - സി കേശവൻ)
## അവലംബം


വർഗ്ഗം:പ്രസിദ്ധീകരണം നിലച്ച മലയാളമാസികകൾ
കെ.പി.എ.സി. ലീലാകൃഷ്ണൻ

ഒരു മലയാള നാടക ചലച്ചിത്ര അഭിനേതാവാണ് **കെ.പി.എ.സി. ലീലാകൃഷ്ണൻ**(ജനനം: 31 മെയ് 1969).  നിരവധി സിനിമകളിലും സീരിയലുകളിലും അഭിനയിച്ചിട്ടുണ്ട്.
## ജീവിതരേഖ
ലഘുചിത്രം|കൊല്ലം പ്രാക്കുളം ഗവ എൽ.പി. സ്കൂളിൽ കലോത്സവ ഉദ്ഘാടത്തിൽ സംസാരിക്കുന്നു
കേരളത്തിലെ കൊല്ലം ജില്ലയിൽ ആദ്യ കാല കഥാപ്രാസംഗികനായ ആർ‌.പി. പുത്തൂരിന്റെയും സരസ്വതിയമ്മയുടെയും മകനായി കെ‌പി‌എസി ലീലാകൃഷ്ണൻ ജനിച്ചു. 15 വർഷത്തോളം അദ്ദേഹം കേരള പീപ്പിൾസ് ആർട്സ് ക്ലബ്ബിൽ (കെ‌പി‌എസി) പ്രധാന വേഷത്തിൽ പ്രവർത്തിച്ചു. എട്ടാം ക്ലാസ് മുതൽ ലീലാകൃഷ്ണൻ ചില സ്കൂൾ നാടകങ്ങളിൽ അഭിനയിച്ചുകൊണ്ടാണ് തന്റെ യാത്ര ആരംഭിക്കുന്നത്, അക്കാലത്ത് അദ്ദേഹം ഒരു കാഥികനും ആയിരുന്നു. കോളേജ് വിട്ടതിനുശേഷം അദ്ദേഹം അഭിനയ ജീവിതം ആരംഭിച്ചു.  കെ‌.പി‌.എ.സി.യിൽ ചേർന്നു. ഒളിവിലെ ഓർമ്മകൾ, അശ്വമേധം, മുടിയനായ പുത്രൻ തുടങ്ങിയ നിരവധി പ്രശസ്ത നാടകങ്ങളിൽ അദ്ദേഹം പ്രധാന വേഷങ്ങളിൽ അഭിനയിച്ചു. തുടർന്ന് സ്റ്റാലിൻ ശിവദാസ് (1999), അന്യർ (2003), പ്രിയപെട്ട നാട്ടുകരെ (2011) ബാല്യകാലസഖി (2014), നവൽ എന്ന ജ്യുവൽ (2017), വിശ്വഗുരു (2018), പുഴയമ്മ (2019) തുടങ്ങിയ ചിത്രങ്ങളിലും അദ്ദേഹം അഭിനയിച്ചിട്ടുണ്ട്. എം.ടി. വാസുദേവൻ നായരുടെ  തിരക്കഥയിൽ ഭീമം എന്ന ടെലി ചിത്രത്തിലും അദ്ദേഹം അഭിനയിച്ചു.

## അഭിനയിച്ച നാടകങ്ങൾ
* ഒളിവിലെ ഓർമ്മകൾ
* അശ്വമേധം
* മുടിയനായ പുത്രൻ

## അഭിനയിച്ച സിനിമകൾ
* സ്റ്റാലിൻ ശിവദാസ് (1999), അന്യർ (2003), പ്രിയപെട്ട നാട്ടുകരെ (2011) ബാല്യകാലസഖി (2014), നവൽ എന്ന ജ്യുവൽ (2017), വിശ്വഗുരു (2018), പുഴയമ്മ (2019) 
## അഭിനയിച്ച സീരിയലുകൾ
* വേരുകൾ, അഗ്നിസാക്ഷി, വീരമാർത്താണ്ഡവർമ്മ, ദ്രൗപതി, ശ്രീ ദുർഗ
## ചിത്രശാല

KPAC Leelakrishnan at GLPS Prakkulam 2025 1.jpg|കെ.പി.എ.സി. ലീലാകൃഷ്ണൻ 
KPAC Leelakrishnan 2025 3.jpg|കെ.പി.എ.സി. ലീലാകൃഷ്ണൻ 
KPAC Leelakrishnan at GLPS Prakkulam 2025 4.jpg|കെ.പി.എ.സി. ലീലാകൃഷ്ണൻ 
KPAC Leelakrishnan 2025 s.jpg|കെ.പി.എ.സി. ലീലാകൃഷ്ണൻ കൊല്ലം പ്രാക്കുളം ഗവ എൽപി സ്കൂളിൽ കുട്ടികളോട് സംസാരിക്കുന്നു


## അവലംബം


വർഗ്ഗം:മലയാളചലച്ചിത്രനടന്മാർ
വർഗ്ഗം:നാടക അഭിനേതാക്കൾ
വർഗ്ഗം:ടെലിവിഷൻ അഭിനേതാക്കൾ
വർഗ്ഗം:കൊല്ലം ജില്ലയിൽ ജനിച്ചവർ
മധു മാസ്റ്റർ

ലഘുചിത്രം|മധു മാസ്റ്റർ
മലയാള നാടകകൃത്തും രാഷ്ട്രീയ സാമൂഹിക പ്രവർത്തകനുമായിരുന്നു **മധു  മാസ്റ്റർ** എന്നറിയപ്പെട്ടിരുന്ന **കെ. മധുസൂദനൻ** (മരണം : 18 മാർച്ച് 2022). 
## ജീവിതരേഖ
പഠനകാലത്ത്  കമ്യൂണിസ്റ്റ് രാഷ്ട്രീയത്തിൽ ആകൃഷ്ടനായി. പിന്നീട് തീവ്ര ഇടതുപക്ഷ ആശങ്ങളുടെ പ്രചാരകനായി പ്രവർത്തിച്ചു. നക്സൽ പ്രസ്ഥാനത്തിന്റെ വയനാട് ജില്ലാ സെക്രട്ടറിയായിരിക്കെ 6 മാസം അറസ്റ്റിലായി കൊടിയ പീഡനങ്ങൾ നേരിട്ടു. സിപിഎം, സിപിഐ, സിപിഐ (എം.എൽ) സഹയാത്രികനായിരുന്നു.  സർക്കാർ സ്‌കൂളിൽ അധ്യാപകനായിരുന്നു. 76-ൽ അടിയന്തരാവസ്ഥയ്ക്കു ശേഷം ജയിലിൽ നിന്ന് പുറത്തുവന്ന മധു മാസ്റ്റർ രചിച്ച് സംവിധാനം ചെയ്ത "പടയണി'  കേരളത്തിൽ ഏറെ ശ്രദ്ധ നേടിയ നാടകമാണ്. അതിനുശേഷമാണ് സാംസ്‌കാരികവേദിയ്ക്കുവേണ്ടി 'അമ്മ' എന്ന നാടകം, മാക്‌സിം ഗോർക്കിയുടെ നോവലിനെ അടിസ്ഥാനമാക്കി മധു മാസ്റ്റർ സംവിധാനം ചെയ്ത് അവതരിപ്പിച്ചത്. അമ്മ നാടകത്തിൽ നടൻ ജോയ് മാത്യു ഉൾപ്പെട്ട സംഘമാണ് അവതരിപ്പിച്ചിരുന്നത്. നൂറിലേറെ വേദികളിലാണ് നാടകം കളിച്ചു. ജോൺ അബ്രഹാം കയ്യൂർ സമരം സിനിമയാക്കാനൊരുങ്ങിയപ്പോൾ തിരക്കഥാ രചനയിൽ പങ്കാളിയായിരുന്നു. 
## നാടകങ്ങൾ
* ഇന്ത്യ 74, പടയണി, അമ്മ, സ്പാർട്ടക്കസ്, കറുത്ത വാർത്ത, കലിഗുല (അനുവാദം), അ(ന)ർത്ഥം, വർത്തമാനം, പുലിമറഞ്ഞ കുട്ടൻ മൂസ്, മൂട്ട, സുനന്ദ തുടങ്ങിയ നാടകങ്ങളുടെ രചയിതാവാണ്. എട്ടോളം സിനിമകളിൽ വേഷമിട്ടു.
## പുരസ്കാരങ്ങൾ
* കേരള സംഗീത നാടകഅക്കാദമി പുരസ്കാരം
* സാഹിത്യ പരിഷത്ത് പുരസ്കാരം
## അവലംബം


വർഗ്ഗം:നാടക സംവിധായകർ
വർഗ്ഗം:മലയാളനാടകകൃത്തുക്കൾ
വർഗ്ഗം:നക്സലൈറ്റ് നേതാക്കൾ
വർഗ്ഗം:2022-ൽ മരിച്ചവർ
വർഗ്ഗം:മാർച്ച് 18-ന് മരിച്ചവർ
നരേന്ദ്രൻ കമ്മീഷൻ

കേരളത്തിലെ പൊതുമേഖലയിൽ സംവരണസമുദായങ്ങളുടെ പങ്കാളിത്തം പഠനവിധേയമാക്കിയ ഒരു അന്വേഷണ കമ്മീഷനാണ് നരേന്ദ്രൻ കമ്മീഷൻ. 2000 ഫെബ്രുവരിയിലാണ് സംസ്ഥാന സർക്കാർ കമ്മീഷന് രൂപം നൽകിയത്. സംസ്ഥാന സർക്കാറിന് കീഴിലുള്ള വിവിധ വകുപ്പുകളിലായി സമുദായങ്ങളുടെ പങ്കാളിത്തം പഠനവിധേയമാക്കിയ കമ്മീഷൻ, 2001 നവംബറിൽ റിപ്പോർട്ട് സമർപ്പിച്ചു. സർക്കാർ  വെബ്സൈറ്റിൽ ഇതിന്റെ റിപ്പോർട്ട് ലഭ്യമാണ്. സംസ്ഥാന സർക്കാർ വകുപ്പുകൾ, നീതിന്യായ വ്യവസ്ഥ, പൊതുമേഖലാ സംരംഭങ്ങൾ, സർവകലാശാലകൾ, സർക്കാരിനു കീഴിലുള്ള മറ്റ് സ്വയംഭരണ സ്ഥാപനങ്ങൾ എന്നിങ്ങനെ നാല് വിഭാഗങ്ങളിലുള്ള സംവരണീയ സമുദായങ്ങളുടെ പങ്കാളിത്തമാണ് സ്ഥിതിവിവരക്കണക്കുകളടക്കം കമ്മീഷന്റെ റിപ്പോർട്ടിൽ പ്രതിപാദിക്കുന്നത്.

## പ്രധാന കണ്ടെത്തലുകൾ
റിപ്പോർട്ടിലെ പ്രധാന കണ്ടെത്തലുകൾ:

* സംവരണ സമുദായങ്ങളായ 68 വിഭാഗങ്ങളിൽ പലതിനും സംവരണത്തിനനുസരിച്ചിട്ടുള്ള ഉദ്യോഗങ്ങൾ ലഭിച്ചിട്ടില്ല. ഏതാനും സമുദായങ്ങൾക്ക് മതിയായ അവസരങ്ങൾ ലഭിച്ചിട്ടുണ്ട്. ഈഴവർ പോലുള്ള ഏതാനും പിന്നോക്ക സമുദായങ്ങൾ അവരുടെ സംവരണതോതിനേക്കാൾ കൂടുതൽ തസ്തികകളിൽ അവസരം ലഭിച്ചിട്ടുണ്ട്. 
* വിവിധ സമുദായങ്ങൾക്ക് ഉദ്യോഗങ്ങളിൽ ലഭിച്ചിട്ടുള്ള പങ്കാളിത്തവും, സംവരണത്തോത് പ്രകാരം അവർക്ക് നികത്തിക്കിട്ടേണ്ട അവസരങ്ങളും റിപ്പോർട്ട് ചെയ്യുന്നു. 
** മുസ്‌ലിംകൾ (സംവരണ ക്വാട്ട: 12 ശതമാനം) 7,383 തസ്തികകൾ
** ലത്തീൻ കത്തോലിക്കർ (4 ശതമാനം) 4,370 പോസ്റ്റുകൾ
** നാടാർ (2 ശതമാനം) 2,614 പോസ്റ്റുകൾ
** ക്രിസ്തുമതത്തിലേക്ക് പരിവർത്തനം ചെയ്യപ്പെട്ട  പട്ടികജാതിക്കാർ (1 ശതമാനം) 2,290 പോസ്റ്റുകൾ
** ധീവരർ (1 ശതമാനം) 256 പോസ്റ്റുകൾ
** മറ്റ് പിന്നോക്ക സമുദായങ്ങൾ (3 ശതമാനം) 460 തസ്തികകൾ
** വിശ്വകർമജർ (3 ശതമാനം) 147 തസ്തികകൾ
* അവസരസമത്വം ഉറപ്പാക്കുന്നതിനായി നഷ്ടമായ ഈ അവസരങ്ങൾ നികത്താനായി പ്രത്യേക റിക്രൂട്ട്മെന്റിനായി കമ്മറ്റി നിർദ്ദേശിക്കുന്നു.
* ക്രീമിലെയർ വരുമാന പരിധി ഒരു ലക്ഷത്തിൽ നിന്ന് മൂന്ന് ലക്ഷമായി ഉയർത്തുക.

വിവിധ കാലഘട്ടങ്ങളിൽ ഭരണത്തിലിരുന്ന യു.ഡി.എഫ്- എൽ.ഡി.എഫ് സർക്കാറുകൾ റിപ്പോർട്ടിന്റെ പല ഭാഗങ്ങളും ഭാഗികമായി പരിഗണിക്കുകയും പരിഹാരനടപടികൾ സ്വീകരിക്കുകയും ചെയ്തിരുന്നു.

## പ്രതികരണങ്ങൾ
രാഷ്ട്രീയ പാർട്ടികളും പിന്നോക്ക സമുദായ സംഘടനകളും പൊതുവേ നരേന്ദ്രൻ കമ്മീഷൻ റിപ്പോർട്ടിനെ സ്വാഗതം ചെയ്തു. മുന്നോക്ക സമുദായ സംഘടനകൾ പൊതുവേ റിപ്പോർട്ടിലെ കണ്ടെത്തലുകളോട് വിയോജിച്ചുവന്നു. പിന്നോക്ക സംഘടനകൾ നരേന്ദ്രൻ കമ്മീഷൻ റിപ്പോർട്ട് നടപ്പിലാക്കാനായി ഒരു മുന്നണി (സംവരണ സംരക്ഷണ ആക്ഷൻ കൗൺസിൽ) രൂപീകരിക്കുകയുണ്ടായി.

## ക്രീമിലെയർ പരിഷ്കരണം
ക്രീമിലെയറിന് ജോസഫ് കമ്മീഷൻ നിർദ്ദേശിച്ച ഒരു ലക്ഷം എന്ന വരുമാന പരിധി മൂന്ന് ലക്ഷമായി ഉയർത്താൻ കമ്മീഷൻ നിർദ്ദേശിച്ചിരുന്നു. എന്നാൽ ഇത് കൂടുതലാണെന്ന് സുപ്രീം കോടതി വിലയിരുത്തി. തുടർന്ന് സർക്കാർ ഒരു സ്ഥിരം സമിതിയെ ക്രീമിലെയർ പരിധി നിരീക്ഷിക്കാനായി നിയോഗിച്ചു.

## അവലംബം

വർഗ്ഗം:സംവരണം ഇന്ത്യയിൽ
വർഗ്ഗം:കേരളരാഷ്ട്രീയം
ബി.ഇ.എം. ഗേൾസ് ഹയർ സെക്കന്ററി സ്കൂൾ, കോഴിക്കോട്

കേരളത്തിലെ കോഴിക്കോട് ജില്ലയിൽ കോഴിക്കോട് നഗരത്തിൽ സ്ഥിതിചെയ്യുന്ന ഒരു എയ്ഡഡ് വിദ്യാലയമാണ് **ബാസൽ ഇവാഞ്ചലിക്കൽ മിഷൻ ഗേൾസ് ഹയർ സെക്കണ്ടറി സ്കൂൾ** **അഥവാ ബി.ഇ.എം. ഗേൾസ് ഹയർ സെക്കന്ററി സ്കൂൾ.** ബി.ഇ.എം. സ്കൂൾ എന്ന പേരിലാണ് ഈ വിദ്യാലയം അറിയപ്പെടുന്നത്. ബാസൽ ജർമ്മൻ മിഷൻ എന്ന മിഷനറി സംഘം 1848-ലാണ് ഈ വിദ്യാലയം സ്ഥാപിച്ചത്. കോഴിക്കോട് ജില്ലയിലെ ഏറ്റവും പഴക്കമേറിയ വിദ്യാലയങ്ങളിലൊന്നാണിത്. 

## ചരിത്രം

കേരളത്തിലേക്ക് വന്ന ജെ എം ഫ്രിറ്റ്സ് എന്ന ജർമൻ മിഷനറി 1848ൽ ബി ഇ എം ആംഗ്ലോ വെർണ്ണാകുലർ സ്ക്കൂൾ എന്ന പേരിൽ കല്ലായിലാണ് ഈ വിദ്യാലയം സ്ഥാപിച്ചത്. അന്നത്തെ മലബാർ ഭരണാധികാരിയായ സാമൂതിരിയുടെ സഹായത്തോടെ 1872ൽ കോഴിക്കോടിന്റെ ഹൃദയഭാഗത്ത് മാനാഞ്ചിറയ്ക്ക് സമീപത്തേക്ക് വിദ്യാലയത്തെ മാറ്റി സ്ഥാപിച്ചു. തുടക്കത്തിൽ 5-ാം ക്സാസ് വരെയായിരുന്നു ഇവിടെ പഠിപ്പിച്ചിരുന്നത്. അന്ന് ആൺകുട്ടികളും പെൺകുട്ടികളുംഇവിടെ പഠിച്ചിരുന്നു. അയിത്താചാരങ്ങളെയും ജാതിമതഭേദങ്ങളും നിലനിന്നിരുന്ന കാലത്ത് സമൂഹത്തിലെ എല്ലാ വിഭാഗങ്ങളിലെ കുട്ടികൾക്കും ഇവിടെ വിദ്യാഭ്യാസം നൽകുകയുണ്ടായി. 1879ൽ ഈ സ്കൂൾ ഹൈസ്ക്കൂളായി ഉയർത്തപെട്ടു. പിന്നീട് ആൺകുട്ടികൾക്ക് മറ്റൊരു വിദ്യാലയം സ്ഥാപിക്കുകയും ആൺകുട്ടികളുടെ പഠനം അവിടേക്ക് മാറ്റിസ്ഥാപിക്കുകയും ചെയ്തു. ആ സ്കൂളാണ് ഇന്നത്തെ മലബാർ ക്രിസ്ത്യൻ കോളേജ് സ്കൂൾ. മലബാറിലെ ആദ്യത്തെ പെൺകുട്ടികളുടെ സ്കൂൾ എന്ന ബഹുമതിയും ബി ഇ എം സ്ക്കൂളിന് ലഭിച്ചു. തിരുകൊച്ചി മുതൽ കാസർഗോടുവരെയുള്ള കുട്ടികൾ ഈ സ്കൂളിൽ താമസിച്ചു പഠിച്ചിരുന്നു. 

കേരളത്തിലെ ആദ്യത്തെ ബോർഡിങ് ഹോം ഈ സ്കൂളിനോടനുബന്ധിച്ച് സ്ഥാപിതമായി. വിദേശ മിഷനറിമാരുടെ ഒരു കൂട്ടം തന്നെ സ്കൂളിന്റെ പ്രവർത്തനങ്ങൾക്ക് ചുക്കാൻ പിടിച്ചിരുന്നു. ഈ ജർമൻ മിഷനറിമാരിൽ പ്രമുഖനായിരുന്നു മലയാളഭാഷയ്ക്ക് നിഘണ്ടു സമ്മാനിച്ച ഹെർമൻ ഗുണ്ടർട്ട്.

## സൗകര്യങ്ങൾ
മൂന്ന് ഏക്കർ ഭൂമിയിലാണ് വിദ്യാലയം സ്ഥിതി ചെയ്യുന്നത്. ഹൈസ്കൂളിന് 5 കെട്ടിടങ്ങളിലായി 41 ക്ലാസ് മുറികളും ഹയർ സെക്കണ്ടറിക്ക് ഒരു കെട്ടിടത്തിലായി 6 ക്ലാസ് മുറികളുമുണ്ട്. ഹൈസ്കൂളിനും ഹയർസെക്കണ്ടറിക്കും വെവ്വേറെ കമ്പ്യൂട്ടർ ലാബുകളുണ്ട്.

## പാഠ്യപദ്ധതി
ഒന്ന് മുതൽ 12 വരെ ക്ലാസുകളിൽ ഈ വിദ്യാലയം കേരളവിദ്യാഭ്യാസവകുപ്പിന്റെ പാഠ്യപദ്ധതിയാണ് പിൻതുടരുന്നത്.

## മാനേജ്മെന്റ്
ചർച്ച് ഓഫ് സൗത്ത് ഇന്ത്യയുടെ മലബാർ അതിരൂപതയാണ് വിദ്യാലയത്തിന്റെ ഭരണം നടത്തുന്നത്. നിലവിൽ 46 വിദ്യാലയങ്ങൾ ഈ മാനേജ്മെന്റിന്റെ കീഴിൽ പ്രവർത്തിക്കുന്നുണ്ട്.

## ശ്രദ്ധേയരായ പൂർവ്വ വിദ്യാർത്ഥികൾ

* ജോൺ മത്തായി - മുൻ കേന്ദ്ര ധനമന്ത്രി
* മേരി കല്ലാട് - ക്വിറ്റിന്ത്യാകാലത്തെ മുൻസിപ്പൽ വൈസ്ചെയർപേഴ്സൺ
* നാരായണികുട്ടിയമ്മ - സ്വാതന്ത്ര്യസമരസേനാനി
* ശാരദ ടീച്ചർ - സാമൂഹ്യപ്രവർത്തക
* സ്വർണ്ണകുമാരി - മുൻകമ്മീഷണർ
* എം രാധിക - സാഹിത്യകാരി
* പാറുകുട്ടിയമ്മ - ജവഹർലാൽ നെഹറുവിന്റെ മലബാറിലെ പ്രസംഗങ്ങൾക്ക് തർജ്ജമകയായി പ്രവർത്തിച്ചു
* എ. സുജനപാൽ - മുൻ കേരള വനം-പരിസ്ഥിതി മന്ത്രി
* ആര്യ ഗോപി - സാഹിത്യകാരി
* കെ പി സുധീര - സാഹിത്യകാരി

## അവലംബങ്ങൾ

വർഗ്ഗം:കോഴിക്കോട് ജില്ലയിലെ വിദ്യാലയങ്ങൾ


## പുറത്തേക്കുള്ള കണ്ണികൾ

* 
* സമേതം
മേക്കാട്

കേരളത്തിലെ എറണാകുളം ജില്ലയിൽ പാറക്കടവ് ബ്ലോക്കിലെ നെടുമ്പാശ്ശേരി ഗ്രാമപഞ്ചായത്തിൽ സ്ഥിതി ചെയ്യുന്ന ഒരു ഗ്രാമമാണ് **മേക്കാട്**. അത്താണിയിൽ നിന്ന് 5 കിലോമീറ്റർ അകലെയാണ് മേക്കാട് ഗ്രാമം സ്ഥിതിചെയ്യുന്നത്. എളവൂർ - അത്താണി റോഡാണ് ഇതിലെ കടന്നുപോകുന്ന പ്രധാന പാത. ചാലക്കുടി ലോക്സഭാമണ്ഡലത്തിലും ആലുവ നിയമസഭാമണ്ഡലത്തിലും മേക്കാട് ഉൾപ്പെടുന്നു. ആലുവ താലൂക്കിലാണ് മേക്കാട് ഉൾപ്പെടുന്നത്.

എളവൂർ - അത്താണി റോഡിലുള്ള മധുരപ്പുറം പാലം മള്ളുശ്ശേരിയുമായും ആലുങ്ങൽകടവ് പാലം പറമ്പുശ്ശേരിയുമായും മേക്കാടിനെ ബന്ധിപ്പിക്കുന്നു.

## ആരാധനാലയങ്ങൾ
### ക്ഷേത്രങ്ങൾ
ഇവിടെയുള്ള പ്രധാനപ്പെട്ട ക്ഷേത്രങ്ങളാണ് കണ്ടോത്ത് വള്ളിവട്ടത്ത് മഹാദേവക്ഷേത്രം, മേക്കാട് ശ്രീ കൃഷ്ണ ക്ഷേത്രം, മേക്കാട് സുബ്രഹ്മണ്യസ്വാമി ക്ഷേത്രം, മേക്കാട് ശ്രീ ഭഗവതി ക്ഷേത്രം, ശ്രീ ദുർഗ്ഗ-ഭദ്ര ദേവീ ക്ഷേത്രം  എന്നിവ.

### പള്ളികൾ
ഇവിടെയുള്ള പ്രധാനപ്പെട്ട പള്ളിയാണ് സെന്റ് മേരീസ് സിറിയൻ യാക്കോബായ ചർച്ച്, മേക്കാട്. കൂടാതെ സെയിന്റ് മേരീസ് റോമൻ കാതോലിക്കാ പള്ളി കാരക്കാട്ടുകുന്നിൽ സ്ഥിതിചെയ്യുന്നു. സെൻ്റ്.ജോൺസ് യാക്കോബൈറ്റ് ചാപ്പൽ ആനപ്പാറ കവലയിൽ സ്ഥിതിചെയ്യുന്നു.
### മോസ്കുകൾ
ഇവിടെയുള്ള മുസ്ലീം ആരാധനാലയമാണ് ജുമാ മസ്ജിദ് മേക്കാട്.

## വിദ്യാഭ്യാസസ്ഥാപനങ്ങൾ
രണ്ട് സ്കൂളുകളാണ് മേക്കാട് ഉള്ളത്. വിദ്യാധിരാജ വിദ്യാഭവൻ സീനിയർ സെക്കന്ററി സ്കൂളും ഗവൺമെന്റ് ജി.എസ്.വി. എൽ.പി സ്കൂളും.

## പ്രധാന സ്ഥാപനങ്ങൾ
* നെടുമ്പാശ്ശേരി സർവ്വീസ് സഹകരണ ബാങ്ക് മേക്കാട്
* പ്രൈമറി ഹെൽത്ത് സെന്റർ, കാരക്കാട്ടുകുന്ന്

## റോഡുകൾ
* എളവൂർ - അത്താണി റോഡ്
* അത്താണി - അങ്കമാലി റോഡ്
## സമീപ ഗ്രാമങ്ങൾ
ചെങ്ങമനാട്, പൊയ്ക്കാട്ടുശ്ശേരി, പറമ്പുശ്ശേരി, അത്താണി, കരിയാട്, ചമ്പന്നൂർ, മള്ളുശ്ശേരി എന്നിവയാണ് മേക്കാടിന്റെ ചുറ്റുമുള്ള മറ്റ് ഗ്രാമങ്ങൾ

## അവലംബങ്ങൾ

## പുറത്തേക്കുള്ള കണ്ണികൾ

വർഗ്ഗം:എറണാകുളം ജില്ലയിലെ ഗ്രാമങ്ങൾ
സമുദായ പരിഷ്കാരിണി (ആദ്യകാല ദ്വൈമാസിക)

തിരുവനന്തപുരത്തു നിന്നും മാസത്തിൽ രണ്ടു വീതം പ്രസിദ്ധപ്പെടുത്തിയിരുന്ന പത്രികയായിരുന്നു **സമുദായ പരിഷ്കാരിണി**.  ഈ പത്രികയുടെ  പ്രസാധകൻ നായർ സമുദായ നേതാവായിരുന്ന സി. കൃഷ്ണപിള്ള, ബി.എ. ആയിരുന്നു. 
## ചരിത്രം
സമുദായാചാരപരിഷ്കാരം, സമുദായ ധനകാര്യങ്ങൾ, മതാചാരങ്ങൾ മുതലായ വിഷയങ്ങളെ ഈ പത്രികയിൽ പ്രതിപാദിച്ചിരുന്നു. ഓരോ ലക്കത്തിനും  ഫുൾസ്താപ്പ് 8 - പുറം ഉണ്ടായിരുന്നു. "ഈ പത്രിക   പ്രത്യേകിച്ചൊരു സമുദായത്തിന്നു മാത്രമായുള്ളതല്ലാ;  എല്ലാ സമുദായങ്ങളുടേയും കാര്യങ്ങളെപ്പറ്റി പറയുന്നതാകുന്നു. വരിപ്പണം, തപാൽകൂലി ഉൾപ്പെടെ, കൊല്ലത്തിൽ 2-  ബ്രി. രൂപ മാത്രം. മുൻകൂറായി പണമടയ്ക്കുകയോ, ആദ്യലക്കം വി.പി.യായി അയപ്പാൻ സമ്മതിക്കയോ ചെയ്യാതെ വരിക്കാരായി ചേർക്കുന്നതിനുള്ള അപേക്ഷകൾ സ്വീകരിക്കപ്പെടുന്നതല്ലാ." എന്ന് ആദ്യലക്കത്തിൽ പ്രഖ്യാപിച്ചിരുന്നു. 
## അവലംബം
ഇത്തിക്കര പുഴ

കേരളത്തിലെ 56 കിലോമീറ്റർ നീളമുള്ള നദിയാണ് **ഇത്തിക്കര പുഴ**. പശ്ചിമഘട്ടത്തിലെ കുളത്തൂപ്പുഴ നിന്ന് ഉത്ഭവിച്ച് കൊല്ലം ജില്ലയിലൂടെ ഒഴുകി ഒടുവിൽ പറവൂർ തടാകത്തിൽ ചേരുന്നു. കൊല്ലം തുറമുഖത്ത് നിന്ന് 15 കിലോമീറ്റർ അകലെയാണ് ഇത്തിക്കര ഗ്രാമം സ്ഥിതി ചെയ്യുന്നത്. ചാത്തന്നൂർ, പൂയപ്പള്ളി എന്നീ സ്ഥലങ്ങളിലൂടെയും നദി ഒഴുകുന്നു. 

## അവലംബങ്ങൾ

വർഗ്ഗം:കേരളത്തിലെ നദികൾ
ഫസഹ് (നാടകം)

1985ൽ ചാലക്കുടി സാരഥി തിയറ്റേഴ്‌സിനു വേണ്ടി നടൻ തിലകൻ സംവിധാനം ചെയ്ത മലയാള നാടകമായിരുന്നു **ഫസഹ്**. കേരളപുരം കലാമിന്റെ രചനയിൽ പുറത്തിറങ്ങിയ നാടകത്തിൽ കൈനകരി തങ്കരാജ്, മീനാ ഗണേഷ്, ശ്രീകല വി.കെ,  തുടങ്ങിയവർ വേഷമിട്ടു. ആയിരത്തിലധികം വേദികളിൽ അരങ്ങേറിയ ഈ നാടകത്തിന് പലയിടത്തും യാഥാസ്ഥിതികരിൽ നിന്ന് എതിർപ്പുകൾ നേരിടേണ്ടി വന്നു. ഫസഹ് ‘ഘോഷയാത്ര’ എന്ന പേരിൽ പിന്നീടു സിനിമയായി.

## പ്രമേയം
മുസ്ലിം സ്ത്രീകളുടെ സ്വാതന്ത്ര്യത്തെക്കുറിച്ച് എഴുതിയ ‘ഫസഹ്’ നാടകം സ്ത്രീക്കും പുരുഷനും ദൈവം തുല്യാവകാശങ്ങളാണ് നൽകിയിട്ടുള്ളതെന്ന് സ്ഥാപിക്കുന്നു.  അവതരണകാലത്ത് ഏറെ വിവാദങ്ങളുയർത്തി.  ഈ നാടകത്തിൽ മീനാ ഗണേഷ് ചെയ്ത 'കുൽസുമ്പി' എന്ന കഥാപാത്രം ഏറെ ജനപ്രീതി നേടിയിരുന്നു.
## നാടകത്തിനെതിരെ
കൊല്ലം കണ്ണനല്ലൂരിൽ യാഥാസ്ഥിതികർ സ്റ്റേജ് കത്തിച്ചു.
## അവലംബം


വർഗ്ഗം:മലയാളനാടകങ്ങൾ
വർഗ്ഗം:ആവിഷ്കാര സ്വാതന്ത്ര്യം ഇന്ത്യയിൽ
കുന്നിമണികൾ

വൈലോപ്പിള്ളി ശ്രീധരമേനോന്റെ വളരെ പ്രശസ്തമായ പരിസ്ഥിതി കവിതയാണ് **കുന്നിമണികൾ**. മാറിപ്പോയി കൊണ്ടിരിക്കുന്ന ഗ്രാമ ഭംഗിയെപ്പറ്റി ആവലാതിപ്പെടുകയാണ് കവിത.

**ആശയം.**

മനോഹരമായിരുന്ന തന്റെ കൗമാരയായി നിലകൊണ്ട പ്രിയ ഗ്രാമം ഇന്ന് വികസനങ്ങളുടെ അസ്വസ്ഥത നിറഞ്ഞ മനുഷ്യന്റെ ലോകം മാത്രമായിട്ട് മാറിയിരിക്കുന്നു. പാറയും ഇരുമ്പും അതുപോലെ തന്നെ മാരക മായിട്ടുള്ള വൈദ്യുതി പ്രവാഹം കൊണ്ടും അങ്ങനെ ആവശ്യമായിട്ടുള്ള എല്ലാംകൊണ്ടും പണികഴിപ്പിച്ച ഒന്നിലാണ് നാം ജീവിക്കുന്നത്. എത്ര ദൂരത്തായിരുന്നാലും എത്ര അടുത്തായിരുന്നാലും കാര്യമില്ല ഇവിടെയുള്ളവർക്ക് എല്ലാവർക്കും നിന്നു തിരിയാൻ പറ്റാത്ത വിധത്തിലുള്ള തിരക്കുകളാണ്. താനുമാ വികസനത്തോടൊപ്പം വളരുന്നുണ്ടെങ്കിൽ കൂടി സമാധാനത്തിന്റെയും സന്തോഷത്തിന്റെയും ആ ഒരു കുളിർവാടിയാണ് താനും ആഗ്രഹിക്കുന്നത്. പോയ കാലത്തിന്റെ ഓർമ്മകൾ മാത്രമായിരുന്നു ഇന്ന് കവിയുടെ കൈവശം ഉണ്ടായിരുന്നുള്ളൂ. ഓർമ്മകൾ ആകുന്ന ആ കുന്നിമണികളെ കാത്തുസൂക്ഷിക്കാൻ അദ്ദേഹം വല്ലാതെ ശ്രമിക്കുന്നുണ്ട്. പോയ കാലത്തിന്റെ സമാധാനപരമായിട്ടുള്ള നല്ലൊരു പുലരി ആയിട്ടാണ് ഇവിടെ കുന്നിമണികളെ കവി പറയുന്നത്. നഷ്ടപ്പെട്ടുപോയ മാണിക്യമാണ് പ്രകൃതി എന്നാണ് കവി പറയുന്നത്. അത്രയേറെ മൂല്യവത്തായ ഒന്നായിരുന്നു നമ്മുടെ ഗ്രാമ സൗന്ദര്യം. ഇന്ന്ഈ അവസ്ഥയിൽ എല്ലാം നഷ്ടപ്പെട്ടിരിക്കുകയാണ്.   ഗ്രാമസൗന്ദര്യവും സമാധാനവും സന്തോഷവും എല്ലാം മനസ്സിൽ നിന്ന് അകന്ന് പോയിക്കൊണ്ടിരിക്കുകയാണ്. ആ അവസ്ഥയിൽ തന്റെ ഉള്ളു പൊട്ടി കണ്ണിലൂടെ ചോരിയൊലിക്കുന്ന കവിയുടെ വൈഷമ്യം വളരെ പ്രാധാന്യമർഹിക്കുന്നതാണ്. അപ്പോഴും കവി ഓർത്തു നിൽക്കുന്നത് വ്യസനിക്കുന്നത്, തന്റെ കൂടെ കളിച്ചും തന്റെ കണ്ണീരോപ്പിയും തന്നോടൊപ്പം തന്നെ  നടന്ന ഗ്രാമസഖിയുടെ നഷ്ടം ഓർത്തു തന്നെയാണ്....

ബാല്യത്തെയും ബാല്യസഖിയായ ഗ്രാമത്തെയും ഓർമ്മയാകുന്ന ചുംബനത്തിലൂടെ കവി അകമഴിഞ്ഞ് സ്നേഹിക്കുന്നതും, നഷ്ടമായവന്റെ വേദനയും, അതോടൊപ്പം ആ സൗന്ദര്യം തിരികെ കൊണ്ടുവരാൻ ശ്രമിക്കുന്നതും കുന്നിമണികൾ എന്ന കവിതയിലൂടെ കാണാം.

## അവലംബം

വർഗ്ഗം:മലയാളകവിതകൾ
തോമസ് ദി ഹെർമിറ്റ്

കോപ്റ്റിക് ഓർത്തഡോക്സ് സഭ വിശുദ്ധനാണ് **സെന്റ് തോമസ് ദി ഹെർമിറ്റ്**.  അപ്പർ ഈജിപ്തിലെ "ഷെൻഷിഫ്" എന്നറിയപ്പെടുന്ന ഒരു ചെറിയ ഗ്രാമത്തിലാണ് സെന്റ് തോമസ് ജനിച്ചത്. ആദ്യകാല ആങ്കറൈറ്റുകളിൽ ഒരാളായതിനാൽ കോപ്റ്റിക് ഓർത്തഡോക്സ് സഭ അദ്ദേഹത്തെ ബഹുമാനിക്കുന്നു. അദ്ദേഹത്തെ കുറിച്ച് സാധാരണക്കാർക്ക് വളരെക്കുറച്ചേ അറിവുകളുള്ളൂ.

## കഥകൾ

* വിശുദ്ധ തോമസിന് പ്രവചനത്തിന്റെ സമ്മാനം നൽകപ്പെട്ടു 
** വിശുദ്ധ തോമസ് സ്വന്തം മരണം പ്രവചിച്ചതായി പൊതുവെ വിശ്വസിക്കപ്പെടുന്നു.
* വിശുദ്ധ തോമസ് ക്രിസ്തു കൂടെ സഹവസിച്ചതായി പറയപ്പെടുന്നു.
** തന്റെ മൃതദേഹം സംസ്കരിക്കുന്നതിനായി സെന്റ് തോമസ് താമസിച്ചിരുന്ന ഗുഹയിലേക്ക് നടക്കുമ്പോൾ, യേശുക്രിസ്തു വിശുദ്ധന്റെ ആത്മാവിനൊപ്പം പറന്നു പോകുന്നത് കണ്ടതായി സെന്റ് ഷെനൗഡ രേഖപ്പെടുത്തിയിട്ടുണ്ട്.

## പള്ളികളും ആരാധനാലയങ്ങളും
വിശുദ്ധന് സമർപ്പിച്ചിരിക്കുന്ന ഒന്നിലധികം പള്ളികളുണ്ട്ഃ

* സെന്റ് തോമസ് ദി ഹെർമിറ്റ് മൊണാസ്ട്രി, അഖ്മെം, ഈജിപ്ത്
* സെന്റ് തോമസ് ദി ഹെർമിറ്റ് കോപ്റ്റിക് ഓർത്തഡോക്സ് ചർച്ച്, ടെമെകുല, യുണൈറ്റഡ് സ്റ്റേറ്റ്സ്

## അവലംബങ്ങൾ

വർഗ്ഗം:മരിച്ച വർഷം അറിയാത്ത ജീവചരിത്രലേഖനങ്ങൾ
വർഗ്ഗം:ജനിച്ച വർഷം അറിയാത്ത ജീവചരിത്രലേഖനങ്ങൾ